Kerana ‘Diserang’ Netizen Dari Malaysia, Wartawan Ini Cuba Nasi Lemak Sebenar Dan Akui Keenakannya

Sebelum ini kecoh di media sosial apabila seorang wartawan Telegraph tidak menyukai nasi lemak dan beliau mendakwa nasi lemak dalam penerbangan British Airways adalah terburuk dan memberikan rating 0/10 bintang.

Lantaran itu, perkongsian tersebut mendapat pelbagai reaksi rakyat Malaysia dan rata-rata netizen mula menyerang Twitter milik beliau. Terbaharu, wartawan tersebut @KatieMorley_ telah berkongsi gambar beliau makan nasi lemak.

Thank you to all the Malaysians to suggested I should try the real Nasi Lemak. You are right, it’s delicious! Nothing like that BA plane meal I had… pic.twitter.com/Joh1bssJqE

— Katie Morley (@KatieMorley_) January 20, 2020

Menerusi perkongsian tersebut, beliau mengakui bahawa nasi lemak yang sebenar tidaklah seteruk seperti yang beliau nikmati ketika dalam penerbangan British Airways.

Beliau mengucapkan terima kasih kepada rakyat Malaysia kerana telah cadangkan kepada beliau agar mencuba nasi lemak sebenar. Menurutnya lagi, nasi lemak memang sedap dan kini beliau menyukainya.

Diharap rakyat Malaysia kini boleh bertenang selepas kenyataan dari wartawan ini. Adakah anda ada cadangan nasi lemak yang sedap untuk beliau cuba jika berkunjung ke Malaysia?

Terlepas isu yang berlaku sebelum ini tentang hal ini? Apa kata klik pautan di bawah untuk ketahui lebih lanjut.

Didakwa ‘Menghina’ Nasi Lemak, Twitter Wartawan Ini Diserang Rakyat Malaysia

YouTuber Dari Greece Sanggup Terbang 9,600KM Ke Malaysia Kerana Rindukan Nasi Lemak

Selepas Nasi Lemak, YouTuber Ini Mahu Kembali Ke Malaysia Kerana Burger Ramly Pula


Kerana Fobia Coronavirus, Lelaki Cina Ini Dibelasah Tanpa Sebab Di London

Wabak coronavirus atau dikenali sebagai Covid-19 makin membimbangkan ramai orang di seluruh dunia. Malah, angka mangsa yang terkena jangkitan makin meningkat di beberapa buah negara termasuk di Malaysia.

Berikutan itu, seorang pelajar warga Singapura yang sedang melanjutkan pelajaran di London berkongsi layanan yang diterimanya kerana penularan wabak Covid-19 itu.

Menerusi perkongsian Jonathan Mok di Facebook miliknya, beliau dikatakan telah dipukul oleh sekumpulan orang dan memanggilnya coronavirus ketika beliau sedang berjalan di Oxford Street di London.

Menurutnya lagi, sekumpulan orang tersebut terdiri daripada lelaki dan perempuan dalam tiga atau empat orang telah menumbuk muka, memukulnya dan menyuruhnya pulang ke negaranya.

Beliau tidak membalas kembali tetapi berusaha untuk menerangkan bahawa beliau tidak membuat apa-apa kesalahan kepada para individu yang memukulnya. Malah, beliau cuba dibantu oleh mereka yang terlihat kejadian tersebut tetapi tidak diendahkan oleh kumpulan pemukul tersebut.

Malangnya, kumpulan pemukul tersebut berjaya melarikan diri sebelum pihak polis tiba. Jonathan dikejarkan ke bahagian kecemasan selepas itu dan beberapa tulang di mukanya perlu di bedah.

Jonathan juga meminta saksi kejadian untuk tampil membantunya memberikan keterangan kepada pihak polis. Beliau telah laporkan hal tersebut kepada polis dan pelakunya masih belum ditangkap.

Penawar untuk Covid-19 masih belum diketahui dan ini pastinya membuatkan ramai orang berasa resah. Baca artikel berkaitan Covid-19 di The Vocket pada pautan di bawah ini.

Jackie Chan Mungkin Dikuarantin Kerana Dijangkiti Coronavirus?

Jokowi Sahkan Dua Warga Indonesia Positif Coronavirus

Wanita Jepun Sembuh Sepenuhnya Kembali Dijangkiti Coronavirus Buat Kali Kedua


Kerana Gambar, Lelaki Ini Mati Terjatuh Lereng Bukit Setinggi 45 Meter

Kita sudah melangkah ke tahun 2018 dan janganlah kita buat perkara yang kurang cerdik seperti ini. Disember lalu, seorang daredevil dari China meninggal dunia kerana tersilap langkah ketika merakam satu aksi bahaya. Kini perkara yang hampir sama terjadi di Turki.

Lelaki berusia 39 tahun berasal dari Turki ini ingin mengambil gambar sempena hari lahirnya di Urfa Castle, salah satu tapak bersejarah di bahagian selatan Turki.

Beliau dilihat melompat dari satu batu besar,tergelincir dan tergolek jatuh ke bawah. Lelaki berkenaan tidak sempat berpaut kepada apa-apa dan jatuh terus 45 meter berdekatan sebuah restoran di bawahnya.

Walaupun dibawa ke hospital, lelaki ini tidak dapat diselamatkan. Semoga kejadian ini menjadi pengajaran kepada kita semua agar lebih berhati-hati ketika bergambar. Jangan terlalu ghairah untuk mengambil gambar atau anda akan menerima nasib seperti lelaki ini.


Kerana Gayakan Tudung Warna Hijau, Gadis Ini Jadi Mangsa Gangguan Seksual Segelintir Pengguna TikTok

‘Cikgu Suraya’, nama dalam fiksyen novel lucah yang cukup terkenal dalam segelintir orang. Sebelum ini pernah tular video lucah memaparkan wanita memakai tudung berwarna hijau dan disamakan dengan watak ‘Cikgu Suraya’.

Lantaran itu, seorang pengguna TikTok yang memuat naik video berkaitan keadaan bibirnya kering dan mengenakan tudung berwarna hijau menerima pelbagai komen yang boleh dianggap sebagai gangguan seksual.

Reply to @akagaminoadik kita tak tau dah buat gane 🥲

♬ original sound – Alia Acha – Alia Acha

Mana tidaknya, segelintir netizen memberikan komen seperti jangan pakai tudung hijau dan samakan pengguna TikTok itu dengan Cikgu Suraya. Hal ini menunjukkan pemikiran ‘sakit’ oleh segelintir netizen kerana sexualize pemakaian tudung hijau.

Isu ini mendapat perhatian orang ramai dan rata-rata netizen berasa terkejut kerana ada individu yang berfikiran seperti itu serta berasa kasihan kepada pemilik video kerana menjadi mangsa gangguan seksual.

idk nak cakap apa but malay tiktok community memang in critical condition dah sampai tudung warna hijau pun sexualize. pic.twitter.com/VbXcK8F2xQ

— leo 🏴 (@yourmakhijau) February 2, 2022

these guys will go on about aib when ppl expose them for being a perv but then bukak aib sendiri on the internet that they watch p*rn https://t.co/3cKuxDgacB

they just expose themselves watching p0rn wtf boys are disgusting af https://t.co/BRgWVVX2GE

Imagine women around us kena sexualize sebab pakai tudung hijau…. ofc these women didn't know sebab dorang tak tengok porn. Wth yall stupid men are sick. https://t.co/18qJQ3agTJ

— grrrrrr (@imandhaniyahh) February 3, 2022

Bila baca reply baru faham kenapa. Alah bodohnya meleis ni tudung pun jadi isu s3xualize. Kalau ye pun korg tgk benda jgn la tunjuk. Buat malu je buka aib sendiri 🙄🙄

Habis salah la ni pakai tudung kaler hijau? Amende la otak korang ni https://t.co/BY8wCUwwlY

— Ayu Yu 💖✨ (@ayu_umidan) February 4, 2022

Bukan itu sahaja, para netzen turut mengecam tindakan segelintir individu yang meninggalkan komen berbaur lucah di video pengguna TikTok tersebut. Malah, rata-rata netizen mengatakan seharusnya para individu itu malu dengan tindakan mereka dan mengatakan pasti ramai wanita di luar sana berasa trauma selepas ini.

Untuk pengetahuan anda, antara bentuk tindakan yang dapat diklasifikasikan sebagai gangguan seksual dalam talian ialah menghendap (stalking), memberi ucapan benci atau lucah, memeras ugut, memberi komen dengan niat untuk menimbulkan kemarahan pengguna lain (trolling), mencari dan menyebarkan maklumat sulit untuk memalukan atau menjatuhkan maruah seseorang (doxing).

Jika anda menjadi mangsa gangguan seksual, anda dinasihati agar membuat aduan kepada Kementerian Pembangunan Wanita, Keluarga dan Masyarakat (KPWKM) ataupun polis supaya maklumat dapat direkodkan dan tindakan tegas dapat diambil terhadap pelaku.

Sementara itu, kami kongsikan artikel berkaitan ‘Cikgu Suraya’ pada pautan di bawah ini.

Netizen Dakwa Drama Terbaru David Teo Rendahkan ‘Martabat’ Guru Dengan Berpakaian Seksi

‘Cekik Darah Dan Tidak Berbaloi’- Iklan Sewa Rumah PPR Berharga RM1,400 Sebulan Buat Netizen Terkejut

Tindakan ‘Abang Sepana’ Bantu Halang Wanita Daripada Dipukul Suami Terima Pujian Netizen


5 Tip Ini Boleh Bantu Anda Berjimat Bila Ke Kathmandu, Nepal

Hari ini saya nak share tips di Kathmandu. Makin ramai orang Malaysia yang datang ke Kathmandu, Nepal la ni. Ada yang pergi bercuti, ramai juga yang pergi trekking.

Turun dari flight, tunggu untuk naik shuttle bus ke terminal.

Visa Nepal untuk orang Malaysia boleh dibuat di Kedutaan Nepal di Malaysia yang terletak di Jalan Ampang, KL. Siap dalam masa 24 jam hari bekerja.

Harga Visa:
15 hari = RM 95
30 hari = RM 155

Tetapi yang nak buat Visa on Arrival, di airport Kathmandu pun boleh. Siap on the spot. Cuma kadang-kadang kena beratur panjang.

Harga Visa On Arrival:
15 hari = USD 25
30 hari = USD 40
90 hari = USD 100

Dah ambil beg, sedia untuk keluar, pastikan bawa beg sendiri. Kalau ada yang offer untuk bawakan, sebaiknya elakkan sebab nanti kena bayar tips. Kadang-kadang sampai RM 10. Pakai troli ja, tak susah pun.

Kalau dah ada operator tunggu, tengok signboard tertera nama anda. Kalau pergi backpack, pergi ke tempat parking, tengok kaunter teksi, bayar tiket dengan harga tetap.

Elakkan private sapu melainkan anda memang dah biasa tawar menawar. Harga dari airport ke Thamel Road, sekitar 700-750 NPR. Kalau sampai malam, expect untuk extra charge sebanyak 100 NPR. Boleh tong-tong 4 orang. Itupun kalau beg tak banyak lah.

Boleh pakai buff atau penutup mulut bila nak keluar dari airport kerana Kathmandu popular dengan persekitaran yang berdebu.

Sampai saja di Thamel Road, iaitu kawasan paling popular untuk pelancong di mana anda boleh dapat pelbagai barang seperti peralatan mendaki, pashmina, cenderahati dan kedai makan halal.

Anda boleh menggunakan apps Tootle yang boleh download secara percuma di Google Store. Apps ni ala-ala Uber, tapi naik motosikal. Harga tetap dan kita dah tau harga masa book.

Naik motor ni lebih efisien kerana jimat masa. Jenis motor yang depa guna, Scooter atau Pulsar. Maknanya selesa jugak naiknya. Untuk guna apps ni, kena ada simkad local sebab nanti owner motor nak call kita upon accepted.

Nak beli simkad? Telco yang digalakkan iaitu NCell yang dimiliki oleh Axiata. Harga untuk simkad adalah 100 NPR dan 500 NPR untuk data 2.5 GB valid untuk sebulan. Jumlahnya adalah 600 NPR. Carilah kedai yang tawarkan dengan harga tersebut.

Dokumen yang diperlukan:
i. Salinan muka depan Passport
ii. Salinan Visa Nepal
iii. Sekeping Gambar ukuran passport

Satu pasport boleh beli 2 simkad, so ready lagi satu salinan dan gambar.

● Anatolia Restaurant
● Lanzhou Muslim Restaurant
● Syafqat Restaurant
● Al Madina Restaurant
● Ismail Restaurant

Belakang Masjid Jamek:
● Pakiza Restaurant

Labim Mall:
● KFC
● Mango Chilli
● La Marche

Masjid:
● Masjid Jamek Nepal
● Masjid Kashmiri Nepal

Surau di Thamel:
● Berdekatan Anatolia
● Tingkat 4, atas Ismail Restaurant, Chinatown

Banyak pilihan dengan pelbagai harga, bilik berdua dengan breakfast boleh dapat sekitar USD 25. Ada 24 jam air panas dan agak selesa.

Nak dorm pun ada, sekitar USD 5-8/pax. Tepuk dada, tanya selera.

Boleh jugak guna apps Booking.com & lain2 utk tempah bilik.

Antara hotel yang mewah dalam Thamel seperti Royal Penguin, Kathmandu Guest House dan Marshandi Hotel. Rate USD 50 dan ke atas. Tengok season jugak.

Himalayan Java di Mandala Street atau di Tridevi Marg.

Ni kira overview lah untuk bandar Kathmandu. Next tips adalah berkenaan makanan apa yang korang kena try, range harga makanan dan banyak lagi.

Baca pengalaman saya berjaya daki Everest selepas 6 Tahun Menunggu, 2 Kali Gagal


Kerana Hutang, Lelaki Ini Terpaksa Lepaskan Koleksi Hot Wheels Bernilai Lebih RM250,000

Sebut mengenai Hot Wheels pasti ramai yang cukup mengetahuinya. Menawarkan kereta berskala kecil dengan rekaan yang memukau membuatkan orang ramai khususnya para lelaki meminatinya.

Namun lain ceritanya dengan Muhammad Amsyar yang mengumpul koleksi kereta ini dengan lebih serius dimana setakat ini beliau telah pun mempunyai lebih 20,000 model bernilai lebih RM250,000 semuanya.

Difahamkan hobi mengumpul kereta Hot Wheels ini bermula sejak daripada beliau kecil lagi namun disebabkan kekangan wang, beliau mula mengumpulnya sejak melanjutkan pelajaran dalam program khas ortopedik di Amerika Syarikat.

Di Amerika Syarikat, hobi yang menjadi kegilaan orang ramai di negara tersebut secara tidak langsung memudahkan lagi Muhammad Amsyar mengumpul serta memperoleh koleksi yang diidamkannya. Malah, terdapat koleksi yang terpaksa beliau tempuh sejauh 1,155km pada musim sejuk untuk mendapatkannya.

Walau bagaimanapun, hobi beliau setakat ini terpaksa ditangguhkan berikutan bebanan hutang yang menimpa. Beliau yang sudahpun dikenali dikalangan pengumpul Hot Wheels baru-baru ini telah memuat naik status di Facebook menyatakan beliau berhasrat untuk menjual kesemua koleksi beliau.

Status beliau telah mendapat sambutan daripada pelbagai pihak dimana terdapat pengumpul yang bukan sahaja dari Malaysia, malah dari Singapura, Indonesia dan Vietnam.

Setakat ini beliau masih menantikan pembeli yang mahu mendapatkan koleksi beliau dengan harga sekitar melebihi RM300,000 selepas menerima tawaran pembelian sekitar RM200,00 baru-baru ini. Beliau turut berharap koleksi beliau dibeli oleh mereka yang benar-benar menghargai koleksi Hot Wheels ini.


Kerana Hutang, Rangkaian Restoran Milik Jamie Oliver Terpaksa Ditutup

Siapa yang tidak mengenali chef selebriti British, Jamie Oliver yang terkenal melalui program siri masakan The Naked Chef. Ini merupakan satu berita yang kurang baik apabila sebahagian besar rangkaian restoran miliknya di United Kingdom terpaksa ditutup dan diletakkan di bawah perlindungan pemiutang.

I’m devastated that our much-loved UK restaurants have gone into administration. I am deeply saddened by this outcome and would like to thank all of the people who have put their hearts and souls into this business over the years. Jamie Oliver

— Jamie Oliver (@jamieoliver) May 21, 2019

22 daripada 25 rangkaian restoran beliau yang ditutup termasuk Fifteen, Jamie Oliver’s Diner dan restoran stik Barbecoa di London. Akan tetapi, dua restoran Itali dan Jamie’s Oliver’s Diner di Lapangan Terbang Gatwick masih meneruskan operasi dalam jangka masa pendek.

Faktor Brexit dikhabarkan menjadi punca rangkaian restoran milik Jamie ini terpaksa ditutup kerana kos untuk membawa masuk bahan masakan yang segar menjadi semakin mahal. Persaingan daripada restoran lain yang turut menawarkan konsep makanan yang sama dengan restoran milik Jamie turut menjadi salah satu punca.

Berikutan penutupan restorannya, kira-kira 1,300 pekerja bakal kehilangan pekerjaan mereka. Walau bagaimanapun, 25 restoran Itali Oliver di luar negara dan Fifteen di Cornwall yang dikendalikan secara francais tidak terjejas.

It's an exciting Friday as our new summer dishes launch on the Fifteen Menu today!

There's plenty of small plates, large plates & handmade pasta brimming with the season's new flavours we can't wait for you to try 🍽https://t.co/w3qgyeQj26#FridayMotivation pic.twitter.com/RBpYT8U1Pn

— Fifteen Cornwall (@FifteenCornwall) May 17, 2019


Kerana Insiden Ini, Lepas 5 Tahun Kahwin Baru Saya Jumpa Makna Perkahwinan

Isteri saya pandai memasak. Ramai yang puji masakan dia. Tapi ada satu benda yang dia buat saya tak boleh makan. Benda tu ialah sambal belacan. Saya rasa sambal belacan dia ada sesuatu yang mentah.

Saya pernah tegur dia, saya cakap kenapa sambal belacan ni rasa mentah? Dia jawab sambil merengus, “makan jela”. Jadi selepas itu saya tak makan dah kalau dia buat sambal belacan. Saya malas nak bergaduh. Sebabnya orang perempuan ni kadangkala 10 kali kita puji masakan dia, dia tak nampak. Tetapi yang kita tegur sekali tu lah yang akan berkesan dalam hati dia.

Selepas anak kedua saya dilahirkan, emak saya ada datang ke Istanbul menziarahi kami. Saya minta mak saya buatkan sambal belacan. Sebab saya memang suka makan sambal belacan emak saya buat. Lepas tu isteri saya mengomel pada mak saya yang dia selalu buat sambal belacan tetapi saya yang taknak makan.

Lama juga saya fikir macam mana nak bagitahu dia yang dia sebenarnya pandai masak, cuma saya memang tak boleh makan sambal belacan dia. Pada suatu hari saya dapat idea. Saya tunggu mood dia betul-betul ok. Kami sedang bersiap sedia untuk makan tengahari. Saya pun buat-buat seperti bercakap dengan anak-anak.

“Sedapnya umi masak, bestkan dapat makan sedap hari-hari. Tapi itulah, banyak-banyak yang umi masak, cuma satu je yang abi tak boleh makan, sambal belacan yang umi buat”. Lepas dengar saya cakap macam tu, dia senyum je sambil cakap “yela nanti umi buat sambal belacan macam abi suka”.

Percaya atau tidak dialog tersebut telah berlaku pada 2 tahun lepas. Dan baru-baru ini kami ada buat majlis rumah terbuka untuk komuniti Malaysia di Istanbul. Isteri saya ada buatkan sambal belacan, dan sambal belacan yang dia buat itu sangatlah sedap tidak terperi. Kalau tak percaya boleh tanya tetamu yang hadir baru-baru ini ke rumah kami.

Bulan depan cukup ulangtahun ke 5 perkahwinan kami. 2012 kami berkahwin, 2015 saya baru jumpa ayat yang betul untuk menegur dia dan 2017 baru saya dapat merasai sambal belacan yang sangat sedap. Itulah dia namanya perkahwinan. Bukan kahwin je terus ‘happily ever after’. Ada banyak perkara akan mengambil masa. Kadangkala sangat lama. Tambahan pula jika tidak bercinta sebelum kahwin.

Itu baru satu bab, bab sambal belacan. Belum bab-bab lain. Jika orang tanya apa itu perkahwinan? Saya akan jawab “sumpah ! Perkahwinan adalah satu perjalanan yang sangat panjanggggg!” Perkahwinan bukan seperti drama pukul 7 petang. Bukan juga seperti yang dipamerkan oleh instafamous. Kita nak bahagia bukan sahaja depan kamera tetapi juga di sebalik kamera.

Nota: Berkahwin atau tidak, bercerai jadi duda atau janda, ada anak atau tidak, yang penting kedudukan kita di sisi Allah SWT.

Baca lagi: Realiti Sebenar Di Sebalik Kisah ‘Viral’ Perkahwinan Pemuda Malaysia Dan Gadis Turki


Kerana Kes Abang Burger, Filem One Two Jaga Kembali ‘Panas’ Di Netflix

One Two Jaga, filem kedua arahan bekas calon Pengarah Harapan Terbaik Festival Filem Malaysia (FFM) ke-26 (2014), Nam Ron kini kembali mendapat perhatian netizen dengan beberapa isu melibatkan pihak polis.

Filem yang berkisarkan salah guna kuasa dari pihak polis dengan diselit isu pendatang haram dan rasuah disifatkan orang ramai seperti menyamai beberapa tindakan yang dibuat oleh pihak polis beberapa hari ini.

Jika anda lupa bagaimana perjalanan cerita ini, anda pasti ingat bagaimana cabaran yang perlu dipikul oleh seorang pegawai polis muda Hussein (Zahiril Adzim) yang cuba berpegang kepada prinsip apabila mengesyaki rakan sekerjanya, Hassan (Rosdeen Suboh) sering menerima suapan.

Dah tengok belum #OneTwoJaga.. Kalau belum masih sempat untuk menonton di @netflix

Naa sekarang dah terang lagi bersuluhkan?

Terima kasehlah 🙋🏾♂ pic.twitter.com/BSNH8zDcKg

— Perakam Sejarah (@Amerul_Affendi) August 9, 2020

One Two Jaga juga menghidangkan cabaran yang perlu dilalui oleh Sugiman (Ario Bayu) seorang pendatang asing dari Indonesia yang mahu menghantar adiknya, Sumiati (Asmara Abigail) kembali ke negara asal.

Beberapa isu lain yang berbangkit di dalam filem One Two Jaga ironinya seperti kena dengan beberapa isu yang sedang hangat diperkatakan kini.

Pertama adalah isu berkenaan kedai burger di Sungai Buloh. Pemiliknya mendakwa pihak polis telah mengamalkan sikap ‘pilih kasih’ apabila bertindak menutup salah satu cawangan gerai burger miliknya, manakala perniagaan lain seperti kedai mesin judi haram tidak diambil tindakan oleh pihak PBT dan polis.

Kegiatan perjudian dan penjualan rokok seludup di kawasan Sungai Buloh.

Facebook Hot Burger Malaysia itu turut mendakwa premis perniagaan diusahakan warga Aceh 'kebal' kerana tidak dikenakan tindakan atas kesalahan menjual rokok seludup. pic.twitter.com/xMc0fLUH4h

— Aman Shah (@AmanSha33679804) August 9, 2020

Dakwaannya dibuat dalam satu video yang dirakam secara langsung, hasil pemantauannya di sekitar Sungai Buloh mendapati beberapa kegiatan perjudian dan penjualan rokok seludup tidak di ambil tindakan oleh pihak polis.

Bagaimanapun, dia yang mendedahkan aktiviti ini telah dipersalahkan oleh pihak polis apabila mereka menyatakan bahawa dakwaannya boleh menimbulkan fitnah dan merosakkan imej polis dalam menangani aktiviti perjudian di Sungai Buloh.

Kedua adalah isu berkenaan denda kerana gagal mematuhi arahan Kementerian Kesihatan Malaysia (KKM) untuk memakai pelitup muka oleh pihak polis.

A teen gets fined RM1k for not wearing a mask at a train station. Meanwhile, ministers freely participate in political/ govt gatherings in indoor areas with participants not wearing a mask or wearing it incorrectly. Where is the compassion for the rakyat? Where is rule of law? https://t.co/rXR8ny6frv

Terdahulu, seorang remaja telah didenda RM1,000 kerana tidak memakai pelitup muka dengan cara yang betul. Dia didenda oleh polis semasa melalui salah sebuah stesen keretapi. Dia yang kelihatan menangis selepas di denda mendakwa dia menurunkan pelitup muka ke bahagian dagu kerana mahu menggaru bahagian muka yang gatal.

Tindakan denda oleh pihak polis ini telah dipersoalkan oleh orang ramai. Mereka mendakwa bahawa pihak polis seharusnya memberi amaran sebelum mendenda remaja terbabit.

Orang ramai turut mendakwa ‘perangai’ pilih kasih ini lebih terang lagi bersuluh apabila pihak polis seperti membutakan mata mereka dengan kumpulan kenamaan yang dilihat tidak mengikuti arahan KKM. Menteri dan ahli politik seperti kebal dari undang-undang apabila bebas menghadiri beberapa acara dengan tidak memakai pelitup muka.

Bagi orang ramai, filem One Two Jaga menceritakan sisi gelap pihak polis yang suka bermuka-muka untuk menjatuhkan hukum terhadap seseorang. Ia adalah sebuah filem yang membawa isu rasuah dan salah guna kuasa oleh pihak polis dengan lebih nyata dan tanpa berselindung.

Cerita ini telah membuka mata masyarakat bahawa budaya ini sebenarnya wujud bukan sahaja di luar, tetapi di dalam kain kita sendiri. Kata Daniyal Kadir, filem ini menyentuh garis kabur yang mencampurkan kebaikan dan kejahatan sehingga mata kita buta untuk menilai dengan lebih jelas.

Untuk anda yang belum lagi menonton One Two Jaga, anda boleh terus ke laman Netflix untuk menontonya. Jemput baca artikel lain mengenai filem ini. Klik pautan di bawah untuk membaca.

Versi Tanpa Suntingan ‘One Two Jaga’ Akan Ditayangkan Di Netflix Disember Depan

Bront Palarae Pelik Dihentam Netizen Kerana Mempromosikan ‘One Two Jaga’


Kerana Komen Melampau, Ibu Haneesya Hanee Nekad Buat Laporan Polis

Media sosial merupakan satu medium yang membenarkan penggunanya untuk berinteraksi antara satu sama lain dan memiliki kebebasan untuk menyuarakan pendapat.

Terbaharu, Haneesya Hanee yang merupakan seorang model telah memuat naik video di laman Twitternya dimana menampilkan ibunya. Menerusi video tersebut, ibu Haneesya akan membuat laporan polis kepada dua pengguna Twitter yang telah membuli dan perlekehkan anaknya dengan menyamakan warna kulit anaknya dengan batu Hajarul Aswad.

Part 2. Sekian. pic.twitter.com/BeDY5nVXVg

— HaneesyaHanee (@HaneesyaHanee) September 29, 2019

Malah, ada pengguna yang menghina Haneesya dengan mengaitkan dengan tempat tinggalnya di kawasan perumahan flat atau PPRT. Oleh yang demikian, ibu Haneesya telah membuat laporan polis dan minta dua individu tersebut membuat permohonan maaf secara terbuka jika tidak mahu perkara ini dibawa ke mahkamah.

Berikutan itu, dua individu tersebut telah membuat permohonan secara terbuka di Twitter.

Assalamualaikum Haneesya dan keluarga. Berkenaan dengan perkara tersebut, saya sebagai pemilik asal akaun twitter @akustikajalanan dengan rendah diri memohon maaf secara terbuka dari kekhilafan dan kebiadaban saya tentang tweet pada 26 September 2019 pada jam 4:10pm. https://t.co/X0oN8Dt0pR

— amy rafael (@akustikajalanan) September 29, 2019

**I publicly apologize to @HaneesyaHanee and to your mother. I know my words hurt you a lot.

It was during that heat of moment I slipped my hurtful words.

I am so sorry! I am sorry. I am not being sarcastic urgh people just love to assume….

— Jefri Aduba de Janitor (@JefriiMY) September 29, 2019

Baru-baru ini, Haneesya Hanee telah diumumkan sebagai pemenang Anugerah Artis Baharu Popular di Anugerah Bintang Popular Berita Harian.

Pastinya kes ini boleh dijadikan sebagai pengajaran kepada pihak di luar sana agar tidak melakukan perkara sebegini kelak. Di bawah kami listkan beberapa artikel berkaitan ‘body shaming’.

Ratu Futsal Negara Kongsi Komen Negatif Daripada Lelaki Yang Selalu Diterimanya Di Instagram

Isu Viral Surat Cinta Murid Sekolah Dan Kesan Buruk ‘Online Shaming’ Kepada Kanak-Kanak


Kerana ‘Malaysian Rendang’ Laman Twitter Tottenham Hotspurs Diserang Peminat Indonesia

Baru-baru ini, stadium Tottenham Hotspur memperkenalkan menu khas iaitu ‘Malaysian Chicken Curry’ dan ‘Malaysian Rendang’ di kafe stadium tersebut. Untuk pengetahuan anda, stadium Tottenham Hotspur baru sahaja siap pembinaannya.

Berikutan itu, laman Twitter kelab Tottenham Hotspur telah diserang peminat Indonesia. Hal itu disebabkan peminat Indonesia tidak berpuas hati apabila menu rendang di stadium baharu itu diberi nama ‘Malaysian Rendang’.

Monmaap hanya mengingatkan… pic.twitter.com/fVhFSoRgjA

Menurut peminat Indonesia yang membanjiri laman Twitter Tottenham Hotspur, mereka mengatakan bahawa rendang berasal Indonesia bukannya dari Malaysia. Malah ada yang menunjukkan screenshot dari Wikipedia yang membuktikan rendang berasal dari Indonesia.

Pastinya rendang Indonesia dan Malaysia mempunyai perbezaan dari segi rasa dan cara untuk masaknya. Nampaknya segelintir warga Indonesia masih ingin meneruskan amalan claim mereka dan hal ini sepertinya tidak ada titik noktah.

Baca lagi: Stadium Terbaru Tottenham Hotspur Hadir Dengan Menu ‘Malaysian Rendang’


Kerana Minat Lelaki Ini Warnakan Semula Filem P.Ramlee Untuk Tontonan Semua

Kami yakin pasti ramai yang teringin untuk menonton karya Allahyarham Tan Sri P. Ramlee dalam versi berwarna terutamanya untuk filem kesukaan ramai seperti Bujang Lapok.

Itulah yang dilakukan oleh seorang artis digital, Aiman Azhar yang mewarnakan kembali beberapa adegan lagu ikonik dalam filem P. Ramlee sebelum ini. Walaupun tidak secara keseluruhan, sedikit sebanyak ia memberi gambaran bagaimana rupa filem-filem ini jika wujud dalam versi berwarna.

“Sebenarnya, saya peminat filem Tan Sri P. Ramlee. Saya mahu berkongsi dengan orang ramai bagaimana jika filem Tan Sri P. Ramlee wujud dalam versi berwarna,” kata Aiman ketika dihubungi oleh pihak The Vocket.

“Untuk proses pembikinan pula, saya ambil masa 30 minit untuk warna adegan selama 1 minit. Tetapi ia bergantung juga kepada kualiti video yang saya akan warna. Idea untuk saya warnakan kembali video ini hadir daripada karya DeOldify oleh Jason Antic. Saya suka melihat karya lama diwarnakan kembali. Ia beri feel yang berbeza untuk karya yang sama,” tambah Aiman.

Menurut Aiman, beliau tidak mempunyai masa untuk mewarnakan keseluruhan filem tetapi memilih adegan yang memorable dalam setiap filem P. Ramlee. Adegan tersebut semestinya ketika adegan ketika lagu dinyanyikan dan ramai dapat sing along apabila menontonnya.

Video berwarna yang dimuat naik Aiman ini mendapat perkongsian lebih 14,000 kali di Facebook. Aiman juga akan cuba mewarnakan video lain sekiranya beliau mempunyai masa untuk menghasilkannya. Buat masa ini, anda layan dahulu video sedia ada yang telah diwarnakan Aiman di sini.

Ini pula beberapa gambar Perang Dunia Pertama yang diwarnakan yang memberikan gambaran lebih real zaman tersebut. Anda boleh bacanya lagi pada artikel di bawah.

Gambar Perang Dunia Pertama Yang Diwarnakan Kembali Ini Sangat Awesome

Karya Unik ‘Digital Artist’ Dari Pahang Ini Bakal Dipamerkan Di Itali


Kerana Minat Saya Sanggup ‘Redah’ Ke Lokasi Penggambaran Filem ‘Descendants Of The Sun’

Dalam trip ke Korea aku kali ini, selain daripada nak menikmati pemandangan cantik di musim luruh, aku jugak nak cover all about DOTS. Walaupun drama tu dah 6 bulan tamat, aku masih tak boleh move on. HAHA.

Aku tak mahu sentuh pasal DOTS Exhibition kat Doota Mall sebab tempat tu dah biasa sangat orang pergi. Google je, gerenti bersepah review pasal Doota Mall.

Facebook Page Korea Tourism Organisation (KTO) ada share link travel news ni. Lepas tu aku terus Google macam mana nak pergi situ. Tapi tak ada langsung review pasal Taebaek.

Macam tak ada orang pergi je. Haha. Disebabkan aku gila DOTS, aku gigih juga cuba pergi ke situ dengan berbekalkan ilmu risikan daripada Google.

Berikut merupakan diari perjalanan aku ke lokasi penggambaran filem DOTS di Taebaek:

9.30 am – Bertolak dari guesthouse kat Myeongdong. Naik subway (train) dari Myeongdong Station ke Gangbyeon Station. Sampai kat Gangbyeon Station dalam pukul 10 am camtu.

Lepas tu keluar EXIT 4, ikut penunjuk arah menuju ke Dong Seoul Bus Terminal. Beli tiket bas express terus ke Taebaek Bus Terminal. Tambang bas 22,900 Won seorang.

10.25 am sehingga 1.45 pm – 3 jam perjalanan menaiki bas ke Taebaek Bus Terminal. Mereput gila kot. Menyesal tak sewa portable wifi untuk perjalanan jauh ni. Haha.

Nasib baik tengah musim luruh. Pemandangan di sepanjang perjalanan boleh dikatakan sedap mata memandang. 15 minit sebelum sampai kat Taebaek Bus Terminal, bas akan berhenti sekejap kat Gohan Bus Terminal. Jangan turun kat sini pula. Kejap lagi baru sampai Taebaek.

1.45 pm sehingga 2 pm – Apabila sampai je kat Taebaek Bus Terminal tu, terus naik teksi menuju ke DOTS filming site. Perjalanan menaiki teksi mengambil masa 15 minit. Tambang permulaan adalah 2,800 Won.

Kami kena caj 6,500 Won per taxi. Sepanjang perjalanan, aku borak-borak sikit dengan ahjussi pemanduk teksi tu, campur English dan Korea. Dia cakap tak ramai orang pergi DOTS filming site tu mungkin sebab jauh.

Kemudian dia cakap bahasa Korea aku bagus. Haha itulah jadinya bila asyik dok tengok Korean variety shows.

Baca: Mencari Makanan Halal Di Korea Kini Lebih Mudah Dengan Aplikasi Halal Korea

2 pm sehingga 4 pm – Yooohooo aku dah sampai kat DOTS filming site. Masuk percuma okay. Rasa nak menjerit kegembiraan kat situ. Hihi. Nasib baik tak ada orang sangat. Jadi boleh bergambar puas-puas kat setiap sudut.

4 pm sehingga 4.20 pm – Kami ambil keputusan nak balik. Cukup lah 2 jam kat situ. Bukannya besar sangat pun tempat nya. Tapi kami tak solat lagi.

Ingat nak tumpang solat kat pondok Tourists Information, tapi ahjumma yang jaga pondok tu tak bagi. Dah lah dia tak reti English sepatah haram pun. Kemudian dia bukak Google Translate.

Alhamdulillah, komunikasi aku dengan ahjumma tu berjaya hasil sumbangan Google Translate. Hihi. Dia bagi kami solat kat Medicube. Tiba-tiba rasa macam doktor oncall pula. Hahaha.

Nak balik ke Taebaek Bus Terminal, kena naik teksi semula. Tapi, teksi takkan berhenti kat situ kecuali jika korang telefon. Jadi aku minta tolong ahjumma tu panggilkan teksi. Kamsahamnida ahjumeoni.

4.20 pm sehingga 4.35 pm – Kami pun sampai kat Taebaek Bus Terminal. Tambang teksi tadi 6,000 Won per taxi. Terus beli tiket bas express untuk balik ke Dong Seoul Bus Terminal dengan tambang 22,900 Won seorang. Numbered seat jugak.

4.50 pm sehingga 8 pm – Fuhhh akhirnya sampai pun kat Dong Seoul Bus Terminal selepas 3 jam. Kami pun keluar dari terminal untuk menaiki subway kat Gangbyeon Station.

Lepas tu ikut suka korang lah nak pi mana pun dari Gangbyeon Station tu. Toksah pergi jauh-jauh sangat sebab dah malam. Waktu musim luruh, pukul 6 petang dah gelap macam pukul 8 malam.

Senang cerita, kalau korang ada cita-cita nak pi DOTS filming site kat Taebaek, kena luangkan sehari suntuk kat situ. Perjalanan pergi-balik saja dah 6 jam.

Baca lagi: Ini Yang Saya Pelajari Sepanjang 55 Hari Travel Ke Korea, China Dan Jepun


Kerana Netizen Biadap, Permaisuri Agong Tutup Akaun Twitter?

Sebagai rakyat biasa, adalah tidak mudah untuk kita dapat berinteraksi dengan keluarga DiRaja. Akan tetapi, Raja Permaisuri Agong, Tunku Hajjah Azizah Aminah Maimunah Iskandariah yang aktif menggunakan Twitter rasmi miliknya @cheminahsayang membuatkan rakyat berasa mudah untuk berinteraksi.

Raja Permaisuri Agong yang sering menggunakan medium tersebut untuk berinteraksi bersama rakyat dan berkongsi saat-saat indah baginda sebagai Permaisuri Agong selalu mencuri perhatian netizen di Twitter.

when i found out our Permaisuri Agong had deactivated her account, i am really devastated and i know all of us will miss her cute, cheerful tweets so here is some tweets that i ss-ed and haven't deleted yet. just in case some of you want to reminisce the glory of @cheminahsayang pic.twitter.com/3Efkch7lDu

— fie ⛅ | s/h bcs of school (@winklesungjin) September 11, 2019

Saya bersedih dengan berita Permaisuri Agong yang telah “deactivate” Twitter. Apakah kerana Permaisuri Agong berduka dengan reaksi netizen yang kurang sopan?

Kami mahu Permaisuri Agong kembali ke Twitter. Bring back all the positivity you showed to us all this while. pic.twitter.com/inB9EJHAqJ

— Khairul Hafidz (@khairul_hafidz) September 11, 2019

Akan tetapi, semalam kecoh di media sosial Twitter apabila ada seorang pengguna Twitter yang telah berkongsi dengan bangganya telah block akaun Twitter Permaisuri Agong.

— madu (@hunnyAripin) September 11, 2019

Tidak cukup dengan itu, ada juga yang menyokong tindakan pengguna tersebut dan melemparkan kata-kata yang tidak sopan. Setelah itu, rata-rata netizen mengecam tindakan yang dilakukan oleh pengguna Twitter tersebut.

Woke up to the sad news that DYMM Raja Permaisuri Agong has deactivated her Twitter account due to negative comments by some stupid Malaysians.

Kenapa busuk hati sangat ni? pic.twitter.com/YxxDa8yEHI

— Asrul Muzaffar🇲🇾 (@asrulmm) September 11, 2019

Saya sudah memaklumkan perkara ini kepada JSJ Bukit Aman, semua punca komen dr awal, komen yg kurang enak sudah sy serahkan bukti serta account profile yg menulis.

Inshallah berhasil, sbb dulu sy jd saksi bg mereka yg menghina Sultan Kelantan ( waktu tu Agong ) pic.twitter.com/BMFPQoq1RA

— ZI 🔱 (@ZharifNikonian) September 11, 2019

Kemudian, ada yang mencadangkan untuk block dan report akaun pengguna Twitter yang bersikap biadab itu. Malah, ada juga yang telah membuat laporan polis untuk menangkap pengguna tersebut.

Setelah kekecohan berlaku, netizen terkejut apabila akaun Twitter Permaisuri Agong tiada lagi kerana telah ditutup. Berikutan itu, netizen menzahirkan rasa sedih mereka dan berharap agar baginda akan membuka akaun Twitter semula.

I miss reading tweets my Permaisuri Agong #AmpunTuanku pic.twitter.com/Cmyr9EFGT6

Tuanku permaisuri agong is the one that cheered my twitter. She was like a caring mother who is trying to get closer to her children.😭 pic.twitter.com/98aFQJ52oS

— Aniq Miharja (@Aniq_Miharja) September 12, 2019

Adakah anda turut berasa sedih dengan berita ini? Kemudahan media sosial yang ada seperti tidak digunakan dengan sebaiknya oleh segelintir netizen.

Anda mungkin berminat untuk baca artikel berkaitan dengan Permaisuri Agong. Klik pautan di bawah untuk membacanya.

Lukisan ‘Pelukis Jalanan’ Berjaya Curi Perhatian Tuanku Dan Raja Permaisuri Agong

5 Fakta Menarik Mengenai Yang Di-Pertuan Agong ke-16, Sultan Abdullah


Kerana OPPO Gadis Ini Derhaka Kepada Ibunya

Sebuah lagi iklan menarik yang berjaya ditampilkan sempena raya ini daripada Oppo Malaysia. Iklan ini berjaya menunjukkan bagaimana realiti sebenar kehidupan masyarakat masa kini yang terlalu alpa dengan kerja sehinggakan lupa tentang kasih sayang antara ibu dan anak. Tonton sehingga habis untuk mengetahui apa yang dilakukan Ibu Aisyah untuk membuatkan mereka bersatu semula.


5 Tip Kuasai Bahasa Inggeris Sehingga Saya Dapat Jadi ‘International Presenter’

Saya nak kongsi tip yang telah saya guna untuk menambahbaik bahasa Inggeris.

Saya ini memang Kaki Movie, semua movie best, saya akan layan premier showing, maksudnya tengok masa hari pertama tayangan.

Masa layan movie box office saya akan try to improve my English!

Bayangkan masa tengok filem, sambil tengok sarikata dan sambil tengok kamus di telefon Nokia kesayangan saya yang dibeli sewaktu dapat duit bonus pertama kerja di Maybank pada 2010 dan ia sampai sekarang OK lagi.

“If I let you go, I will never know, what my life would be…”

Westlife tu! Tapi bukan itu yang mahu ditunjukkan. My point is that cari maksud lirik lagu kegemaran. Yalah, kita suka dengar dan nyanyi lagu kesukaan, jadi kena tahu maksud lirik lagu itu. Baru boleh tangkap feeling lebih-lebih sikit.

Sama macam layan lagu J-Pop dan K-Pop tu, anda tahu ke maksudnya?

See korang mesti kagum dengan vocabulary saya kan? Hahaha (Ini semua poyo!)

Try to improve and learn as many bombastic word as you can!. Orang akan nampak Bahasa Inggeris kita hebat! Padahal tahu sikit-sikit saja terms yang hebat itu kan.

Tak kisah apa orang nak cakap pada kita, yang penting kita improve our English and that will make us more confident to deal and speak with foreigner.

Apabila kita tambahkan lebih banyak “vocab”, secara tak langsung, keinginan dan kesungguhan untuk menguasai bahasa Inggeris akan meningkat. Tak percaya? Cuba dulu.

Pernah dengar pasal managing perception, persepsi seseorang tentang sesuatu terutamanya cara berpakaian dan status seseorang. Kalau kita pakai selekeh tapi masuk butik mewah, agak-agak sales person tu nak layan tak?

Oleh sebab itu, jika saya masuk butik “Brand” mewah, saya akan “speaking English” la dengan “salesperson” yang tu, kalau kita tak “speaking English” dengan diorang, korang rasa dia nak layan kita tak yang nampak selekeh ni?

Kita pakai selekeh tapi kita speaking English, dorang akan rasa kita ni educated dan high status. Nak masuk pun kaki menggeletar, duit bukan ada pun! “Action and potray” jer lebih.

Anda boleh buat kerja sampingan di tempat yang memerlukan penggunaan bahasa Inggeris. Saya dulu pernah buat part-time di Extreme Park, Sunway Lagoon. Setahun kerja disitu sebelum saya sambung master pada tahun 2010.

Apa yang buat saya kagum, Mamat Bangla pun speaking English. Mana tak nya, pelanggan Sunway Lagoon semua Mat Salleh dan Pak Arab yang langsung tak reti cakap Bahasa Melayu langsung. Jadi, takkan nak guna bahasa isyarat.

So, by hook or by crook, you need improve your English at least at the level that foreigner can understand you even with your broken English!.

Saya dulu melanjutkan pelajaran di UiTM Kelantan untuk diploma dan ijazah perakaunan. Kalau saya boleh improve my English sampai boleh ambil IELTS (International English Language Test System), dapat Band 6 rasanya masa itu.

Dan saya juga boleh jadi international presenter kat University of Oxford, United Kingdom (2015), University of Edith Cowan, Perth (2014) dan Rydges Hotel, Melbourne (2013).

Dulu SPM dapat B saja untuk subjek Bahasa Inggeris. Siapa sangka sekarang saya dah jadi international presenter for 3 consecutive years, represented UiTM after I completed my Master in Forensic Accounting & Financial Criminology (graduated 2013).

Semoga anda mendapat manfaat daripada penulisan ringkas saya ini.


Kerana Parodi ‘Avengers: Infinity War’ Kumpulan Pelajar Ini Dapat Bertemu Pengarah Joe Russo

Semuanya bermula hanya sekadar hiburan menghabiskan masa di kolej. Kini kumpulan remaja ini bukan sahaja dijemput ke tayangan perdana Avengers: Infinity War, tetapi turut bertemu dengan tuan pengarah sendiri Joe Russo!

Video parodi yang dimuat naik oleh Aiman Sany di Twitter ini trending di seluruh dunia dan turut mendapat perhatian pengarah Avengers sendiri, Joe Russo.

Who did it better? @MarvelStudios pic.twitter.com/k504zAadGB

— Aiman Sany (@awesomerawks) March 17, 2018

Mereka dijemput ke Singapura ketika sesi promo Avengers yang berlangsung awal bulan lepas dan tidak menyangka Joe Russo sendiri akan duduk bersama dan bertanya soalan kepada mereka tentang video parodi berkenaan. Video ini baharu sahaja dikongsi oleh laman Facebook Marvel semalam.

Ia pastinya satu pengalaman yang tidak dapat dilupakan oleh kumpulan pelajar ini dan Joe sendiri memuji tahap kreatif pelajar-pelajar ini. Nampaknya boleh jangka berdasarkan temubual ini, Aiman Sany & the gang pastinya akan buat satu video seperti ini lagi untuk filem Avengers yang akan datang. Steady!


Kerana Percayakan ‘Andy Lau’ Sebagai Kekasih, Wanita Ini Telah Ditipu Lebih RM300,000

Meskipun sudah memasuki tahun 2021, nampaknya isu melibatkan sindiket love scam atau penipuan melibatkan cinta atas talian masih berlaku. Itulah yang terjadi buat seorang wanita berusia 57 tahun di Pulau Pinang yang sanggup ‘meminjamkan’ wang simpanannya berjumlah RM300,000 buat seorang lelaki yang dikenali beliau secara atas talian.

Seperti kes love scam yang kerap berlaku, wanita ini akhirnya sedar beliau nampaknya telah ditipu setelah wang yang dipinjamkan lesap begitu sahaja sebelum memilih untuk membuat laporan polis.

Difahamkan semuanya bermula apabila wanita ini berkenalan dengan seorang lelaki bernama Andy Lau melalui Facebook yang mendakwa dirinya berwarga berwarganegara Amerika Syarikat dan bertugas dalam bidang petroleum dan gas. Perkenalan di alam maya ini diteruskan melalui pertukaran nombor telefon di mana mereka kerap berkomunikasi melalui aplikasi WhatsApp.

Selepas sebulan menjalinkan hubungan cinta, lelaki ini berkenaan memaklumkan kisah sedih beliau yang membuatkan wanita ini berasa simpati serta sudi meghulurkan pertolongan.

Meskipun berkenalan secara singkat, siapa sangka wanita ini selaku mangsa sanggup meminjamkan wang yang dijanjikan bakal dibayar semula sebanyak RM300,000 yang diberikan secara berperingkat bermula pertengahan Oktober sehingga Disember.

Difahamkan modus operandi yang dijalankan sindiket love scam ini adalah menyatakan kisah sedih mereka sebelum meminjamkan wang sehingga pihak mangsa tidak lagi mempunyai wang untuk diberikan.

Sehubungan dengan itu, orang ramai dinasihatkan untuk tidak mudah terjerumus dengan sindiket love scam yang kerap dijalankan secara atas talian agar tidak menyesal di kemudian hari.

Tular pada minggu lalu apabila seorang kanak-kanak maut selepas didera ibu kandung tiga bulan selepas diambil daripada keluarga angkat.

Anak Ini Maut Didera Ibu Kandung, Bapa Tiri Selepas Baru 3 Bulan Diambil Dari Keluarga Angkat

Terima Gaji RM5,500 Sebulan, Pemuda Ini Mahu Berhenti Kerja Hanya Kerana Tidak Gembira


Kerana Peta Asia Tenggara, Animasi Abominable Tidak Akan Ditayangkan Di Malaysia

Nampaknya filem animasi juga tidak terlepas daripada berdepan isu kontroversi. Terbaru, filem keluaran DreamWorks Animation, Abominable telah disahkan tidak akan ditayangkan di Malaysia.

Perkara berkenaan disahkan oleh wakil United International Pictures Malaysia kepada SAYS. Animasi ini diharamkan di beberapa negara ASEAN kerana ‘kesalahan’ peta dunia yang terdapat dalam filem ini.

It has been confirmed by a rep from the movie's distributor, @uipmalaysia that Abominable will not be releasing in Malaysia. This comes after several ASEAN nations voiced their disapproval over a Chinese map depicted in a scene from the movie. Initially, Malaysia's Film Censorship Board only decided to cut the scene depicting the map out of the movie, reported Reuters. "Universal Pictures (parent company of Dreamworks) has decided not to make the cut, and hence [are] unable to release locally out of respect to local censor board ruling," the spokesperson from UIP Malaysia added. The movie was previously slated to be released in Malaysia on 7 Nov. #KLIPSmy #abominablemovie

A post shared by  klips_my (@klips_my) on Oct 18, 2019 at 5:14am PDT

Salah satu adegan dalam filem ini memaparkan watak utamanya yang sedang melihat peta dunia. Babak itu memaparkan kawasan yang dipertikaikan di Laut China Selatan. China sejak sekian lama, membuat tuntutan di Laut China Selatan berdasarkan ‘garis sembilan’ yang tidak diiktiraf ASEAN termasuk Hanoi.

Walaupun ada yang menganggap perkara tersebut sebagai ‘isu kecil’, tetapi ada maksud tersirat yang cuba disampaikan. Sudah sekian lama China cuba mendapatkan hak kedaulatan perairan Laut China Selatan. Melalui peta dalam filem ini, ianya secara tidak langsung cuba memberitahu secara sinis hak pengairan Laut China Selatan sebenarnya adalah ‘milik mereka’.

Ada yang berpendapat Abominable ini cuba menyebarkan ‘Chinese Propaganda’ secara halus menerusi animasi yang pastinya akan ditonton oleh kanak-kanak.

Vietnam adalah negara pertama yang mengharamkan filem tersebut untuk tayangan. Filem tersebut awalnya lulus untuk tayangan tetapi Lembaga Penapisan Filem (LPF) telah mengarahkan adegan menggambarkan ‘garis sembilan’ di peta dikeluarkan dari filem animasi itu.

Namun, pihak Universal Pictures tidak mahu adegan tersebut dipotong dan memutuskan untuk tidak menayangkan filem Abominable di Malaysia.

Sebelum ini, filem terbaru lakonan Jennifer Lopez, Hustlers diharamkan di Malaysia kerana terlalu ‘lucah’. Anda boleh baca pada artikel di bawah.

Filem Terbaru Jennifer Lopez, Hustlers Diharamkan Saat Akhir Di Malaysia

Ketahui Kisah Benar Di Sebalik Filem ‘Nang Nak’


Kerana Projek FOOTBRAILLE, OKU Penglihatan Kini Boleh ‘Tonton’ Perlawanan Bola Sepak

Anda masih ingat kehadiran pasukan bola sepak Malaysia didikan Karl Heinz Weigang menumpaskan pasukan Korea Selatan dan berjaya melayakkan diri ke Sukan Olimpik buat kali kedua pada Temasya Moscow 1980 suatu ketika dulu?

Masa itu, semangat patriotik yang ada dalam diri terus memuncak dan mekar ke seluruh tanah air. Sorakan kegembiraan daripada rakyat Malaysia juga kedengaran tanpa henti. Namun, malangnya bukan semua orang mampu merasai kejayaan itu.

Mereka yang kelainan upaya terutamanya, hanya mampu mendengar dan tidak dapat melihat situasi sebenar ketika Malaysia menjulang kejayaan yang mencatat sejarah itu. Namun, kini satu inovasi hebat berjaya dihasilkan bagi membolehkan OKU penglihatan merasai situasi ketika itu.

Kami gembira untuk berkongsi dengan anda iklan Digi sempena Hari Kemerdekaan dan Hari Malaysia tahun ini, apabila Ketua Digital IT Digi, Anwar Ishak bertanyakan soalan tentang bagaimana OKU penglihatan yang menggemari sukan bola sepak menyaksikan perlawanan kepada Ketua Jurulatih Pasukan Bola Sepak Orang Buta Negara, Sunny Shalesh.

Kata Sunny, mereka akan membawa mereka ke stadium seperti biasa dan bersorak sebagai rakyat Malaysia bersama penonton lain biarpun kekurangan upaya kerana mereka mempunyai hak untuk berada di situ.

Selain Sunny, dalam iklan Digi sempena Hari Kemerdekaan dan Hari Malaysia tahun ini turut memaparkan beberapa Pemain Bola Sepak Orang Buta Negara seperti Azril, Azuan Abdul Rashid dan Amirul Arif.

Bila ditanya tentang detik paling bersejarah dalam sejarah bola sepak, masing-masing serentak menjawab “Bila Malaysia masuk Olimpik”. Malah, penjaring gol yang merupakan wira Sabah dan Malaysia, James Wong turut tersemat dalam hati mereka.

Bagi merealisasikan impian mereka yang ingin merasai kehangatan sebenar permainan bola sepak pada tahun 1980 dulu, Digi bersempena sambutan Hari Kemerdekaan dan Hari Malaysia tahun ini mencipta peranti yang boleh membantu mereka menunjukkan arah posisi bola selama 90 minit permainan.

Pengarah Teknikal Projek, Ang Tee Chian berkongsi, pasukannya mengambil masa selama sebulan bagi merealisasikan impian itu. Ternyata, setiap titik peluh memberi makna kerana prototaip yang digelar FOOTBRAILLE ini merupakan inovasi pertama dunia.

Bagaimana prototaip ini berfungsi? Menurut Tee Chian, terdapat bola mekanikal kecil yang bergerak dan memberitahu di mana posisi bola sepanjang permainan. Menarik kan?

Amacam? Hebat atau tidak? Tak sangka mereka boleh ‘jumpa’ penjaring gol yang menjadi wira Malaysia suatu ketika dahulu kan? Sebak kami dibuatnya.

Selepas menonton iklan FOOTBRAILLE: Projek Oleh Digi sempena Hari Kemerdekaan dan Hari Malaysia tahun ini, apa pendapat anda tentang inovasi yang dihasilkan Digi ini? Tinggalkan pendapat anda di ruangan komen nanti.

Selamat Hari Merdeka dan Hari Malaysia daripada Vocket. Sayangi Malaysiaku, Malaysia Bersih!


Kerana Sehelai Kertas, Hidup Syafie Naswip Berubah

Ketika kecil dahulu, pernahkah anda jatuh cinta pandang pertama? Tipulah jika anda kata tidak pernah. Kata orang dari mata turun ke hati.

Pernah tak tiba-tiba anda terjumpa semula cinta pandang pertama anda? Apakah perasaan anda ketika itu? Lihat video di bawah yang menunjukkan kisah seorang jejaka yang bertemu semula dengan cinta pandang pertama beliau.

Romantik bukan kisah cinta mereka yang bersaksikan kertas?

Jika direnung kembali dalam kehidupan seharian kita daripada kecil sehinggalah dewasa ini, mesti ada menggunakan kertas. Tidak kisahlah dari zaman belajar atau kerja, hidup kita memang selalu dikelilingi dengan kertas.

IK Yellow adalah jenama yang tidak asing lagi di Malaysia dan boleh didapati secara meluas dengan saiz dan gram yang sesuai. Selain itu, IK Yellow mempunyai imej kualiti yang sharp sebab kertasnya mempunyai TruTone Teknologi, TruSharp, TruBright dan TruWhite. Jadi apabila anda print, warna pun jadi cantik.

Malah, kertas IK Yellow ini juga boleh digunakan untuk photocopier,  laser printer, mesin fax, ink-jet printer dan 2 side-copying. Untuk maklumat lanjut, anda boleh layari website IK Yellow.

Ini satu peluang keemasan buat anda di luar sana. IK Yellow ingin beri anda telefon pintar Samsung Note 10+ 512GB yang bernilai RM4,799! Anda hanya perlu ikuti sahaja langkah-langkah di bawah ini untuk menang:

1. LIKE Facebook Page IK Yellow Malaysia.
2. SHARE video ini dan TAG 3 rakan anda beserta kapsyen yang kreatif dengan tagline: IK Yellow, Pilihan Setiap Generasi.
3. Pemenang akan dipilih secara rawak oleh pihak IK Yellow dan bakal diumumkan pada 12 December 2019.

Jangan lupa mencuba dan anda berpeluang dapatkan Samsung Note 10+ yang ‘awesome’ ini.

Di bawah ini kami listkan beberapa artikel yang sedang hit di The Vocket. Klik pautan di bawah untuk ketahui lebih lanjut.

Pengasas ‘The Ocean Cleanup’ Terkejut Dengan Sampah Yang Ditemui Di Perairan Malaysia

‘Resellers’ Beratur Seawal 5 Pagi Untuk Koleksi IKEA x Virgil Abloh

Kematian YouTuber Grandpa Kitchen Buat Netizen Berduka


Kerana ‘Sneakers’ Lelaki Ini Ditumbuk Di Hadapan adidas Originals KLCC

adidas melancarkan model edisi khas adidas NMD Hu Trail Pharrell Williams hari ini di seluruh dunia dan semestinya dalam kuantiti yang sangat terhad. Beberapa butik di Malaysia turut mendapat beberapa pasang model ini dan adidas Originals KLCC antara yang menerima stok terhad adidas NMD Hu Trail ini.

Celebrating the outdoors this chapter of the @Pharrell story is full of colour. Coming to stores November 11th. #adidasPharrellWilliams

A post shared by adidas Originals (@adidasoriginals) on Nov 7, 2017 at 6:00am PST

Namun satu pergaduhan tercetus kerana kasut ini. Dalam satu video yang dimuat naik di laman Instagram, seorang lelaki telah ditumbuk atas faktor tidak puas hati.

RIOT !!! Malaysia Sneakers Scene Today??? Pukul Curi??? Need Name. .

A post shared by SSM NO : SA0367529-A (@store_box) on Nov 10, 2017 at 7:42pm PST

Berdasarkan komen pada video ini, semuanya berpunca daripada salah faham cara untuk membeli kasut ini. adidas Originals KLCC menetapkan konsep first come first served untuk pembeli yang berminat untuk membeli kasut ini. Namun muncul satu unofficial list yang perlu diikut bukan dikeluarkan oleh pihak adidas Originals KLCC.

Pada mulanya mereka hanya bertikam lidah hinggalah lelaki memakai topi terbalik menghayun satu tumbukan curi tepat ke muka pemuda yang memakai baju Palace. Berdasarkan komen yang ada pada video ini, pemuda yang memakai baju Palace berada di pihak yang benar kerana beliau hanya menerangkan perkara yang sebenar bagi menyelesaikan segala salah faham.

Semoga kes seperti ini tidak berulang lagi di masa akan datang. Takkanlah hanya kerana kasut kita hendak bergaduh. Jadilah seorang gentleman. Andai tidak dapat membeli, anggap sahaja hari ini bukan rezeki anda. Apa kata anda tentang kes ini?


Kerana Soalan Jujur, Kerajaan Turki Hantar Pakcik Miskin Dari Ghana Tunaikan Haji

Siapa sangka pertanyaan ‘naive’ seorang pakcik tua kepada penerbit filem yang menerbangkan drone di sebuah kampung di Ghana akhirnya membawa pakcik ini ke satu destinasi yang telah lama menjadi impian beliau.

Pakcik Al-Hassan Abdullah, seorang tua miskin di Ghana telah bertanya kepada penerbit filem dari Turki, “adakah kapal terbang seperti ini yang bersaiz lebih besar boleh bawa pakcik ke Mekah?”

Ia satu soalan yang ringkas namun telah menjadi tular di Turki selepas dimuat naik dan dikongsikan oleh penerbit filem tersebut sehingga menarik minat Menteri Luar Turki, Mevlüt Çavuşoğlu untuk membantu merealisasikan impian pakcik tua ini.

Hasil bantuan daripada beberapa pihak, mereka berjaya menjejaki pakcik ini seterusnya menerbangkan beliau ke Istanbul sebelum dihantar ke Mekah.

“Saya bersyukur kepada Allah di atas rezeki ini dan mendoakan kesejahteraan mereka yang membantu merealisasikan impian saya ini. Bantuan daripada kerajaan Turki sangat memberi makna buat saya dan semoga ia menjadi antara perkara yang dapat merapatkan hubungan sesama saudara seagama,” ujar Pakcik Hassan.

Itulah namanya rezeki. Jika sudah tiba masa menjadi tetamu Allah, sesuatu yang dirasakan mustahil juga masih boleh terjadi.


Kerana Terlalu Obses, Lelaki Ini Sanggup Bakar Toyota Alphard Milik Artis Pujaannya

Pada hari Isnin yang lalu, mahkamah Pengadilan Negeri Sidoarjo, Jawa Timur menjatuhkan hukuman enam tahun penjara ke atas Pijie, tertuduh yang telah membakar kereta Toyota Alphard milik seorang artis Indonesia, Maulidia Octavia atau lebih dikenali sebagai Via Vallen pada tahun lalu.

Mengikut kronologi kejadian, Pije yang terlalu obses dengan Via Vallen sanggup datang dari jauh dengan bertukar-tukar trak selama tiga hari untuk berjumpa penyanyi pujaannya yang berada di Sidoarjo, Jawa Timur.

Tertuduh yang berusia 42 tahun mengaku kepada pihak polis dia telah membakar Toyota Alphard pada bulan Jun tahun lalu kerana berasa ‘sakit hati’ setelah gagal berjumpa dengan Via Vallen sebanyak dua kali.

Pijie juga dipercayai sudah berada di kawasan Sidoarjo selama tujuh hari sebelum dia nekad mahu membakar kereta milik Via Vallen. Dia turut mengaku menjumpai lokasi rumah artis pujaannya melalui media sosial.

“Saya teringin berjumpa dengan Via. Saya mencari lokasi rumahnya melalui media sosial. Setelah itu saya bertanya orang-orang di sekeliling untuk dapatkan lokasi sebenar Via tinggal,” kata Pijie.

Berhati-hatilah semasa memuat naik informasi peribadi kita, lebih-lebih lagi lokasi tempat tinggal atau di mana kita sedang berada kerana kita tidak tahu siapa ‘peminat’ akan datang tanpa diundang.

Sebelum ini seorang ibu telah diugut oleh anak sendiri untuk memberi kereta Toyota Fortuner atau bayar sewa sebanyak RM57,629.

Ibu Diugut Anak Sendiri, Serahkan ‘Fortuner’ Yang Dibeli Atau Bayar Sewa RM57,629

Keadaan Sebuah Lamborghini ‘Parking’ Atas Pembahagi Jalan Jadi Perbincangan Netizen


Kerana ‘Terlalu Pantas’ Kasut Nike Ini Mungkin Diharamkan Di Olimpik

Nampaknya ada pihak yang tidak berpuas hati dengan teknologi yang ada pada model Vaporfly keluaran Nike. Model hebat daripada Nike ini sudah pun membantu pelari seperti Eliud Kipchoge memecahkan banyak rekod dalam acara maraton dan larian.

Namun, badan yang menyelia acara larian di seluruh dunia World Atletics (IAAF) melihat kasut Nike Vaporfly ini patut diharamkan kerana memberi kelebihan yang tidak adil kepada sesiapa yang memakainya.

Ini bermakna, model Vaporfly Next% yang dipakai oleh pelari Eliud Kipchoge yang berada di pasaran pada ketika ini masih boleh dipakai oleh pelari dalam acara maraton. Namun, model terbaharu hasil kerjasama Nike dan Eliud mungkin tidak akan lulus untuk mana-mana acara larian yang akan datang.

Madness that the @Nike Vaporfly & Next% are to be reportedly banned.

This doesn’t scream cheating or unfair advantage to me.

It screams innovation & a competitive edge.

Will they ban the other shoes with Carbon Fibre plates?

All similar companies are chasing the same goal. pic.twitter.com/SB7Ml5kRe7

— Anthony Judge (@Ant_Judge) January 15, 2020

Namun, perkara berkenaan turut ditentang oleh pelari yang sudah selesa memakai model berkenaan ketika menyertai maraton. Setakat ini, Nike tidak melanggar apa-apa peraturan yang ditetapkan oleh badan tersebut.

Model Nike Vaporfly ini sudah mencetus kontroversi sejak 2017 lagi, di mana menurut Nike model Vaporfly 4% ini membolehkan pelari menjimatkan tenaga hampir 4% berbanding kasut lain yang berada di pasaran. Bukan itu sahaja, kasut ini turut mempunyai plat karbon fiber yang akan memberikan lebih tenaga untuk setiap langkah ketika berlari.

Here's why World Athletics is considering banning Nike's Vaporfly running sneaker, which has helped elite runners shatter long-distance records pic.twitter.com/y5prjY4PGo

— QuickTake by Bloomberg (@QuickTake) January 17, 2020

Disebabkan ia memberi advantage yang lebih kepada pelari, IAAF melihat pemakaian kasut ini sebagai ‘menipu’ kerana secara tidak langsung membantu pelari untuk menamatkan maraton dengan lebih mudah.

Apa kesan apabila kasut ini wujud di pasaran? Dilaporkan dalam satu acara larian di Jepun, hampir 84% pelari menyarung model Vaporfly Next% ini berbanding kasut daripada jenama yang lain. Ketika acara larian tersebut, hanya 7 pelari memakai model Asics berbanding 51 pelari tahun lalu.

Adakah keputusan ini dibuat kerana jenama lain tidak puas hati dengan keselesaan serta kehebatan Vaporfly Next%? Kemungkinan itu tetap ada.

Eliud Kipchoge menjadi pelari pertama yang menamatkan maraton dengan jarak 42km dengan masa bawah 2 jam sahaja dengan menyarung model Nike ini. Anda boleh baca tentangnya lagi di sini.

Eliud Kipchoge Cipta Sejarah Pelari Pertama Tamatkan Maraton Bawah Dua Jam

Nike ZoomX Vaporfly Disiasat Setelah Memecahkan Banyak Rekod Olahraga


Kerana Terlalu Sayang, Lelaki Ini Sanggup Bekukan Mayat Isteri Selama 50 Tahun

Setiap antara kita pastinya pernah merasakan betapa peritnya kehilangan insan yang tersayang. Walau bagaimanapun, kehidupan mesti diteruskan dan mereka yang telah pergi buat selama-lamanya pastinya tidak mampu untuk dihidupkan kembali.

Namun, tahukah anda akan kisah seorang lelaki di Shandong, China ini yang sanggup membekukan jasad mendiang isterinya ke dalam sebuah tangki sejuk beku kerana beliau percaya bahawa masih ada ‘talian hayat’ buat isterinya untuk dihidupkan semula di masa hadapan?

Berdasarkan laporan China Press, Gui Junmin telah kehilangan isterinya, Zhan Wenlian, 49 tahun, disebabkan kanser paru-paru pada awal 2017 yang lalu.

Sebelum Zhan meninggal dunia, Gui sempat mengadakan satu perjanjian bersama Institut Penyelidikan Sains Kehidupan Yinfeng dan bercadang untuk menempatkan isterinya ke dalam sebuah tangki simpanan mayat cryogenics.

Gui Junmin membuat keputusan itu atas dasar cinta kerana baginya, isteri beliau masih belum mati; cuma sedang tidur.

Menurut Dailymail, tangki cryogenics ini merupakan mesin teknologi sains yang menggunakan suhu sejuk beku bertujuan untuk membekukan serta mengawetkan jasad manusia.

Setelah selesai melakukan penyelidikan dan berbincang bersama mereka yang pakar mengenai teknologi perubatan ini, Gui lantas mengambil keputusan untuk meminta persetujuan daripada isterinya.

Saat Gui ingin berbincang, Zhan pada ketika itu sudah tidak mampu lagi untuk menggerakkan anggota wajahnya disebabkan sel kansernya yang mula merebak ke otak. Perasaan sedih mula menyelubungi Gui di saat isterinya terlantar di atas katil dan tidak mampu berkata apa-apa.

Demi mendapatkan persetujuan ini, Gui menyuruh Zhan supaya menggenggam tangannya sebagai tanda setuju untuk melaksanakan proses pengawetan cryogenics ini.

“Dia sempat menggenggam tangan saya buat kali terakhir dan itu ialah tanda bahawa dia bersetuju. Saya sempat memberitahu kepada Zhan; Sayang, awak hanya perlu pejamkan mata dan tidurlah untuk seketika waktu,” ujar sedih Gui kepada wartawan akhbar tempatan.

Pada 8 Mei 2017, Zhan dilaporkan sudah meninggal dunia disebabkan jantungnya yang tidak lagi mampu berfungsi. Jasad Zhan kemudiannya dihantar ke Institut Penyelidikan Sains Kehidupan Yinfeng bagi menjalani operasi pemindahan jasad ke dalam tangki cryogenics.

Gui pada ketika itu sempat melihat jasad isterinya buat kali terakhir sebelum dibekukan bagi tempoh selama 50 tahun. Difahamkan operasi pemindahan tersebut mengambil masa sekitar 55 jam untuk diselesaikan.

Mengapa 50 tahun? Kerana bagi Gui, beliau berharap dalam tempoh 50 tahun lagi pasti ada teknologi yang boleh ‘menghidupkan’ kembali mereka yang sudah tiada. Gui mahu mengambil risiko tersebut supaya beliau dapat ‘bertemu’ lagi dengan isterinya di masa akan datang.

Jasad Zhan kini disimpan ke dalam tangki cryogenics pada suhu -196°C yang dipenuhi dengan 2,000 liter cecair nitrogen. Bukan sahaja jasad Zhan yang disimpan di dalam tangki cryogenics bahkan seramai 10 jasad lain berumur antara 13 dan 72 tahun dilaporkan telah dibekukan di Institut Penyelidikan Sains Kehidupan Yinfeng ini.

Jika difikirkan balik, kaedah penyimpanan cryogenics jasad Zhan ini persis kisah dalam filem The Passengers (2016) yang mengisahkan Aurora Lane (Jennifer Lawrence) dan Jim Perston (Chris Patt) yang disimpan oleh orang tersayang ke dalam kapsul Passengers selepas Dunia kiamat.

Mereka berdua bersama 5,000 penumpang lain akan dihantar ke satu planet misteri dengan menaiki sebuah kapal angkasa yang mengambil masa perjalanan 120 tahun untuk sampai ke sana. Sebaik tiba, mereka semua akan dihidupkan semula di masa hadapan dan membina kehidupan baharu di planet tersebut.

Namun, harus diingat bahawa kita semua hanya manusia biasa dan tiada tandingannya dengan kuasa yang Esa. Kita cuma merancang, Tuhan yang menentukan.

Ini pula beberapa artikel lain yang menarik untuk dibaca di laman Vocket. Baca lagi pada pautan di bawah.

Kisah Sebenar Wanita Yang Hilang Selama Dua Tahun, Ditemui Masih Hidup Terapung Di Laut

Kenapa Sebahagian Manusia Mampu Mendengar Suara Roh Orang Yang Sudah Meninggal Dunia?


5 Tip Kunci Kekayaan Fenomena Yahudi Yang Boleh Dipraktikkan Anda

Kita sedia maklum bahawa orang-orang Yahudi ini sangat terkenal dengan kepintarannya dalam bidang perniagaan. Sebut sahaja nama Dell, Facebook, Levi’s, Google dan banyak lagi nama-nama syarikat besar kepunyaan orang-orang Yahudi. Seantero dunia mengenalinya.

Kenapa bangsa ini begitu hebat, walaupun bilangannya sangat kecil? Apakah tabiat dan prinsip yang mereka pegang serta ajaran yang menjadikan bangsa ini berjaya?

Tidak salah kita mempelajarinya bukan? Ini lima point penting dari buku Fenomena Yahudi: 7 Kunci Kekayaan Berterusan Satu Bangsa yang saya rasa boleh dipraktikkan:

Rata-rata mengetahui bahawa pendidikan itu penting. Ia merupakan pelaburan terbaik demi masa depan. Menurut sejarah, bangsa Yahudi telah banyak kali ditindas dan dihalau dari kawasan mereka.

Jadi apa yang tinggal untuk terus hidup? Ilmu pengetahuan. Ilmu apa yang perlu diajar?

Menurut penulis antara yang perlu ditekankan adalah sejarah – keluarga bangsa dan negara, kebolehan menangguhkan kesenangan, dapatkan pendidikan yang terbaik dan pupuk serta pamerkan budaya membaca.

Ibu bapa perlu membuat persediaan untuk pendidikan anak-anak (dari aspek kewangan dan juga persediaan mental). Dan yang terakhir, walaupun kita sudah bekerja, tingkatkan lagi ilmu melalui bacaan, kursus, seminar dan lain-lain supaya kita sentiasa up to date.

Ini mungkin sama dengan “perangai bergantung kepada diri sendiri” yang pernah diketengahkan oleh Pendita Zaaba. Kita perlu berdikari, usahakan sendiri untuk mendapatkan kerja, duit dan sebagainya. Sikap ini yang membuatkan kaum Yahudi boleh sustain dan berjaya.

Apabila setiap dari diri kita boleh berdikari, kita boleh pula membantu kaum kita yang kekurangan. Orang Yahudi panggil charity sebagai tzedakah. Sifat tolong-menolong dan mahukan orang lain juga berjaya adalah penting.

Target orang Yahudi adalah untuk menjadi golongan professional (terutamanya doktor & peguam) serta peniaga. Kehidupan asal mereka yang susah setelah berhijrah ke Eropah, ditambah pula dengan diskriminasi menjadikan mereka ingin menjadi yang terbaik.

Penulis menyarankan selain kita bekerja, kita perlu ada cita-cita untuk menjadi usahawan. Sambil bekerja, buat bisnes secara part-time, belajar untuk bermain saham dan melabur sehinggalah kita mampu membuka bisnes sendiri.

“Chutzpah” atau keyakinan dalam berkomunikasi merupakan sikap penting yang ada pada diri kaum Yahudi. Mereka berani menyuarakan pandangan dan menuntut kehendak mereka secara direct.

Sedari kecil, pandangan kanak-kanak didengari dan mereka digalakkan untuk bertanya. Ibu-bapa memberikan penerangan yang sewajarnya mengikut tahap umur anak dan galakkan mereka untuk membuat persembahan dan bermain sukan.

Kita pula orang-orang Asia ini, memang budayanya dari kecil disuruh senyap, berdispilin katanya sedangkan itu akan membantutkan kemahiran komunikasi.

Perbelanjaan sebagai individu boleh dikawal melalui beberapa cara; seperti menggunakan kereta yang sedarhana dan dijaga servisnya supaya dapat digunakan dalam jangkamasa yang lama, bawa bekal dan kurangkan makan di luar, jangan merokok dan jaga kesihatan kerana kos perubatan adalah mahal!

Yang baik kita ambil sebagai pedoman untuk meningkatkan diri kita bersama.


Kerana ‘The Ever Given’ Tersangkut, Puluhan Kapal Kontena Terperangkap Di Terusan Suez

Jika anda masih ingat lagi dalam mata pelajaran Sejarah semasa Tingkatan 3 dan Tingkatan 5 dulu, terdapat beberapa topik menceritakan kehebatan Terusan Suez yang menjadi laluan untuk kapal-kapal dari benua Asia dan Eropah untuk berdagang.

Terbaru, kapal-kapal yang melalui Terusan Suez yang sepanjang 164km dan kelebaran 300m itu ‘tersangkut’ apabila sebuah sebuah kapal kontena besar telah tersadai di tengah laluan akibat hilang kawalan.

A post shared by Julianne Cona (@fallenhearts17)

Kapal kontena yang dikenali sebagai ‘The Ever Given’ dalam perjalanan menuju ke bandar pelabuhan Rotterdam di Belanda dari China telah terperangkap sekitar pukul 7:40 pagi waktu tempatan pada hari Selasa disebabkan oleh kegagalan teknikal.

Beberapa buah kapal tunda telah dikerah untuk membantu kapal ‘The Ever Given’ sepanjang 400m (1312 kaki) dan selebar 59m itu. Dijangkakan operasi untuk memindahkan kapal yang terperangkap akan mengambil masa berhari-hari.

The Suez Canal, one of the most important shipping lanes in the world, is reportedly blocked because someone accidentally got stuck with their giant container ship. The photo is unreal. pic.twitter.com/I2ACkBqPi2

— Marcel Dirsus (@marceldirsus) March 23, 2021

Pihak berkuasa Terusan Suez menyatakan operasi yang mungkin memakan masa disebabkan mahu membuang pasir yang berada di sekitar kapal yang tersangkut itu.

Menurut Dr Sal Mercogliano, sejarawan maritim yang berpusat di Amerika Syarikat menyatakan bahawa insiden seperti ini jarang terjadi, dan boleh menyebabkan ‘kesan besar terhadap perdagangan global’.

“Ini adalah kapal terbesar yang pernah terperangkap di Terusan Suez,” katanya.

Terbaru, Korea Utara telah memulakan ujian peluru berpandu walaupun baru sahaja membuat lawatan pegawai kanan tentera Amerika Syarikat.

Baru Sahaja Melawat Diplomat Amerika Syarikat, Korea Utara Mulai Uji Peluru Berpandu

‘Malaysia Buat Jenayah Yang Tidak Boleh Dimaafkan’ – Korea Utara Putus Hubungan Dengan Malaysia

Malaysia Akan Terima Akibatnya Kata Konsulat Kedutaan Korea Utara


Kerana The Flash, Jenama Jam Tangan Dari Sabah Ini Mendapat Perhatian Dunia

Buat peminat siri The Flash, pasti sangat mengenali pelakon yang memegang watak Barry Allen iaitu Grant Gustin. Hujung minggu lalu Grant Gustin menghadiri majlis Teen Choice Awards 2018 dan secara tiba-tiba, satu jenama jam dari Sabah mendapat perhatian dunia.

Ianya bermula dengan satu permulaan oleh peminat Gustin. Peminatnya bertanya jam apakah yang dipakainya dan di manakah boleh beliau mendapatkan jam berkenaan. Gustin menjawab ianya adalah hadiah daripada rakannya dari Malaysia dan jenama jam berkenaan adalah Nayan Co.

Thanks again #TeenChoice. 4 surfboards is a little ridiculous. I don’t know how this keeps happening, but I appreciate all of you guys making sure it does. I say it every year, but season 5 has the potential to be our best yet. I say it every year because I believe it and we try to make sure that it is indeed the best. Thanks for continuing to watch and support us. It’s amazing.

A post shared by  Grant Gustin (@grantgust) on Aug 12, 2018 at 5:32pm PDT

Setelah membuat sedikit pencarian di Facebook, saya dapat berhubung dengan founder kepada jam tangan ini, Fahad Nasir. Menurut Fahad, selepas jenama Nayan Co dipetik oleh Gustin, beliau mula mendapat permintaan untuk jam berkenaan dari serata dunia.

“Jenama Nayan Co ini saya tubuhkan pada November tahun lalu. Ianya sekadar projek suka-suka sahaja yang jadi kenyataan. Saya memang peminat jam dan setiap rekaan dan pemilihan material untuk jam tangan Nayan Co adalah daripada saya,” kata Fahad.

#Repost @iamftn ・・・ ☃ #leica #jökulsárlón #iceland

A post shared by  Nayan.Co (@nayan_co) on Aug 16, 2018 at 6:58am PDT

@nayan_co timepiece Designed in North Borneo Get yours now! Rm50 off if you buy from @shopee_my Watches Specification 40mm Stainless Steel Case Crystal Dome Glass Brushed / Matte Finish 20mm High Quality Leather Strap With Quick Release Pin Japanese Miyota Movement (0T45) 5ATM Water Resistant 1 Year Warranty

A post shared by  Nayan.Co (@nayan_co) on Feb 16, 2018 at 12:25am PST

“Jam Nayan Co ini adalah wedding gift saya kepada Grant ketika majlis perkahwinan beliau di Sabah beberapa bulan yang lalu. Tak sangka pula beliau sukakan jam tangan ini dan akan mention jenama Nayan Co ini di Instagram. Buat masa sekarang, saya banyak dapat tempahan dari Asia Tenggara dan pertanyaan dari peminat siri The Flash ini,” Tambah Fahad.

Setiap warna jam adalah terhad kepada 70 unit sahaja dan jam yang dipakai Gustin sudah sold out. Jam ini memang nampak eksklusif dan handsome jika dipakai. Untuk pembelian, boleh terus membuat tempatan melalui laman Instagram Nayan Co di sini.

A post shared by  Nayan.Co (@nayan_co) on Aug 15, 2018 at 4:17am PDT


Kerana Tohmahan Orang, Seorang Doktor Menulis ‘Biarlah Kita Viral Di Langit’

Nota Editor: Terima kasih kepada Dr Abdul Rahman Abdul Kadir kerana sudi menulis dan berkongsi penulisan ini di Vocket. Semoga penulisan ini membantu orang ramai memahami kepayahan bekerja sebagai seorang doktor, lantas lebih berhati-hati untuk mem'viral'kan cerita yang kurang enak.

Kami sudah biasa tubuh badan kami disimbahi dengan pelbagai bendalir badan dan kotoran.

Darah, muntah, kencing, najis, ludah, air mentuban, nanah, kahak… namakan saja dan kami memang sudah pernah bermandikan ini semua.

Sedikitpun kami tidak pernah merungut apabila kami dikotori dengan semua ini. Malah kadang kala kami tidak hiraukan dan terpaksa meneruskan rawatan terhadap pesakit demi menyelamatkan mereka sekalipun sedar risiko jangkitan kuman yang mungkin ada dalam bendalir tersebut.

Penat, mengantuk, lapar, dahaga malah keinginan untuk kencing dan berak akan kami tangguhkan sewaktu sesuatu rawatan resusitasi agresif bagi kes-kes trauma mahupun kes medikal yang tidak stabil.

Pernah staf saya pengsan ketika bertugas kerana terlalu penat. Betapa ramai jururawat saya yang keguguran ketika mengandung kerana beban kerja yang begitu berat dan stress. Dan betapa ramai yang bercerai berai, putus tunang dan tidak berkahwin langsung akhirnya dek komitmen mereka yang terlalu tinggi untuk berkhidmat demi negara. Ini berlaku dek pasangan mereka tidak tahan dan tidak sanggup berkahwin dengan orang yang mempunyai komitmen tinggi dalam perkhidmatan kritikal seperti kami.

Betapa acapkali kami meninggalkan ahli keluarga kami di hari perayaan dan kenduri kendara. Malah ketika anak-anak kami sakit, kami tinggalkan mereka demi berkhidmat merawat orang asing yang kami tidak kenal dan berdoa biar Allah jaga anak-anak kami ketika kami menjaga pesakit.

Opss! Saya terlupa. Semua di atas itu adalah cara hidup yang kami sendiri gatal pilih. Dan kami dibayar gaji oleh macai yang kononnya membayar cukai. Oleh itu menurut macai, kami tidak mempunyai hak untuk bersuara apabila diserang di media sosial. Kami mesti akur dan buat penambahbaikan sungguhpun tuduhan adalah palsu dan tiada asas. (Inilah kenyataan-kenyataan yang saya baca di wall KKM yang share status saya).

Semua pengorbanan di atas itu tidak boleh disebut kerana telah termasuk dalam pakej gaji. Ini termasuk pakej untuk diambil gambar curi dan diviralkan oleh macai di media sosial supaya dimaki hamun oleh netizen secara berjemaah.

Simbahilah kami dengan darah, muntah dan juga fitnah.

Bukan niat kami mengungkit semua ini tetapi apabila dengan hanya sekeping gambar staf kami yang berehat diviralkan seolah-olah kami makan gaji buta, terpaksalah kami sebutkan supaya mereka yang rasional dapat melihat di luar kotak.

Kepada sahabat-sahabat saya para petugas hospital, saya pernah nyatakan ini dan saya nyatakan sekali lagi, janganlah berduka dan kecewa dek tohmahan di media sosial.
Biarlah kita viral di langit dengan Allah dan para Malaikat memuji kita.

Nota: Gambar seperti ini tidak akan pernah viral. Ini adalah senario yang biasa bagi kami di zon merah/ kritikal. Baju seorang Penolong Pegawai Perubatan (MA) kami yang disimbahi muntah darah seorang pesakit. Beliau meneruskan merawat pesakit dalam keadaan itu demi nyawa pesakit tersebut.
Geli, penat, takut diketepikan demi anda.

BACA: Di Sebalik Tragedi Yang Menimpa, Tersingkap Kepayahan Sebuah Kerjaya Bernama Doktor

BACA: Bekas Doktor Berkongsi Bagaimana Beliau Menjaga Solat Sewaktu Bertugas Di Unit Kecemasan

LIKE dan FOLLOW Vocket di Facebook serta Instagram


Keranda Ini Dihasilkan Hasil Inspirasi Kasut Nike Air Max 95

Seringkali model kasut diambil sebagai inspirasi bagi menghasilkan model-model lain. Namun pada kali ini, model Nike Air Max 95 telah menjadi sumber inspirasi untuk menghasilkan sebuah keranda.

Keranda ini dihasilkan oleh oleh tukang pengukir keranda yang berasal dari Ghana Paa Joe’s. Keranda ini telah dipamerkan di pameran Mixed Pickles di Berlin, Jerman. Keranda ini menggunakan binaan daripada kayu, cat minyak dan fabrik tekstil.

Rekaan keranda ini mendapat pujian daripada pihak peminat kasut Nike Air Max 95 kerana rekaannya yang kemas dan unik. Selain daripada rekaan Air bubble, pengikat tali kasut AM 95 boleh ditemui pada penutup keranda ini.

Keranda Nike Air Max 95 ini dijual dengan harga $12,145 (RM 47 ribu). Sebuah harga yang premium bagi keranda buat Hypebeast diluar sana.


Kerani Didenda RM3,500 Selepas Mengaku Miliki 62 Bahan Lucah

Umum tahu menyimpan foto atau video lucah dalam telefon bimbit sememangnya dilarang dan tidak dibenarkan. Dalam pada itu, masih terdapat individu yang melakukannya.

Terbaharu, seorang kerani daripada sebuah syarikat swasta didenda RM3,500 oleh Mahkamah Majistret selepas tertuduh, Noor Azmira Kamarudin berusia 44 tahun mengaku bersalah memiliki video lucah dalam telefon bimbit pada tahun 2018. Pihak mahkamah juga telah mengarahkan tertuduh dipenjara lima bulan jika gagal membayar denda.

Berdasarkan laporan, Noor Azmira dituduh memiliki 62 video lucah dalam telefon bimbit di sebuah unit pangsapuri di Klang pada tarikh 23 Oktober 2018. Kesalahan tersebut didakwa mengikut Seksyen 292 Kanun Keseksaan yang memperuntukkan hukuman penjara selama tempoh yang boleh mencecah tiga tahun atau dengan denda atau kedua-duanya.

Sebelum ini, tertuduh yang diwakili oleh peguam Rajvinder Singh memohon agar Noor Azmira dikenakan hukuman yang lebih ringan memandangkan beliau mempunyai seorang anak kecil serta turut menjaga ibu bapa yang sudah uzur dan mempunyai pendapatan sekitar RM2,000 sebulan sahaja.


Kerap Berjaga Malam Jadi Punca Masalah Obesiti Dan Emosi Terganggu

Setelah penat bekerja seharian, waktu malam merupakan waktu yang paling sesuai untuk berehat. Namun ada diantara kita lebih gemar berjaga hingga larut malam atas alasan-alasan tertentu.

Tetapi, tabiat berjaga sehingga lewat malam ini sebenarnya memberi impak yang negatif kepada kesihatan diri seseorang individu itu.

Menurut laman Twitter Kementerian Kesihatan Malaysia (KKM), kerap berjaga sehingga lewat malam tidak baik untuk kesihatan.

Kerap berjaga sehingga lewat malam tidak baik untuk kesihatan.

Anda akan kerap lapar dan risiko obes. Emosi juga kerap terganggu kerana kurang tidur.

Malam ini tidur awal yer. Cuaca sejuk ni pasti lebih nyenyak. 😁 pic.twitter.com/O91bHAHLCY

— KKMPutrajaya (@KKMPutrajaya) December 18, 2019

Tabiat berjaga sehingga lewat malam boleh memberikan 4 kesan utama seperti berikut:

Ia boleh menyebabkan penyusutan ‘white matter’ pada otak yang penting bagi proses pembelajaran.

Gangguan pada metabolism badan dan perubahan hormon (insulin dan kortisol) yang menyebabkan individu lapar dan berkeinginan mencari makanan berkarbohodrat atau gula dari biasa.

Kurang tidur menyebabkan kawasan otak yang mengawal aktiviti “membuat keputusan dan membuat perancangan teratur” berhenti berfungsi. Jadi ia merangsang gerak hati dan kelakuan yang berisiko.

Impak kesihatan terhadap immuniti badan boleh menyebabkan infeksi badan seperti selsema dan lain-lain kerana ianya boleh membawa kepada kanser.

Diharapkan dengan perkongsian ini, kita akan lebih menghargai waktu malam dengan melakukan perkara berfaedah dan mendapatkan rehat yang secukupnya.

Dikepilkan beberapa artikel berkaitan kesihatan yang mampu memberi manfaat dan ilmu tambahan kepada anda. Klik pautan di bawah untuk bacaan lanjut.

Bayi 3 Bulan Dijangkiti Virus Polio, Kes Pertama Setelah 27 Tahun Malaysia Bebas Jangkitan Tersebut

Tekanan Di Tempat Kerja Disebabkan Majikan Yang Kurang Peka Tentang Kesihatan Mental

Kesan Minuman ‘Bubble Tea’ Kepada Kesihatan Anda


Kerap Dirompak, Lelaki Ini Nekad Bina Rumah Unik Tanpa Tingkap Di Perlis

Pastinya tidak lengkap sebuah rumah tanpa tingkap kerana tingkap berfungsi untuk membenarkan pencahayaan semula jadi dengan beberapa tingkap bagi pengalihan udara.

Berbeza pula kisah lelaki ini, Mohammad Hanif Allah Pitchay yang telah mengubahsuai rumahnya tanpa tingkap. Difahamkan, beliau mengambil keputusan untuk ‘membuang’ tingkap rumahnya kerana rumahnya pernah dirompak sebanyak dua kali.

Untuk pengetahuan anda, idea kreatif ini daripada ibunya yang menganggap ruang tingkap sangat leceh untuk dijaga dan menurutnya kini kerja hariannya lebih mudah tanpa tingkap. Kos pengubahsuaian rumah tersebut menelan belanja hampir RM100,000.

Malah, rumah yang unik ini dilengkapi dengan kamera litar tertutup (CCTV) di sekitar rumahnya bagi mengesan kehadiran tetamu dan terdapat sistem penggera pada pintu hadapan dan pintu belakang. Pada waktu siang pula, lampu hanya dibuka untuk kegunaan tertentu sahaja kerana cahaya dari luar yang masuk sudah mencukupi.

Menurut Pengarah Jabatan Bomba dan Penyelamat Malaysia (JBPM) Perlis, Ruhisya Haris megatakan bahawa tiada kesalahan dari segi keselamatan bagi pembinaan rumah tanpa tingkap, selagi pemilik kediaman persendirian tahu mengendalikan sistem keselamatan kebakaran dan tidak menjalankan aktiviti berbahaya atau membuat stor penyimpanan gas di rumah.

Tahukah anda bahawa muzium Rumahku Muziumku di Melaka juga ditutup kerana barang antik dalam rumahnya kerap dijual. Klik pautan di bawah untuk ketahui lebih lanjut.

Barang Antik Kerap Dicuri, Pemilik Muzium Percuma Di Melaka Ini Nekad Untuk Menutupnya

‘Windows House’ Rumah Dengan Rekaan Unik Di Kuala Lumpur

Lihat Bagaimana Rumah Teres Ini Diubahsuai Dengan Rekaan Minimalis


Kerap Hadapi Masalah Penghadaman? Elak 5 Tabiat Buruk Ini Kerana Boleh Bahayakan Usus

Anda pernah atau tidak ada masalah penghadaman contohnya kembung perut, perut rasa tak selesa, cirit-birit atau sembelit? Sebenarnya semua ini adalah masalah penghadaman yang biasa dan masih boleh dirawat.

Tapi, ia boleh bertukar jadi bahaya bila anda mengabaikannya sehingga keadaan menjadi lebih kronik dan menjejaskan kualiti hidup anda. Sebelum terlambat, kali ini kami mahu kongsikan 5 tabiat buruk yang anda kena elak untuk selamatkan usus dan sistem penghadaman anda.

Sibuk sampai tak sempat minum air? Tidak elok sebenarnya! Kalau anda nak tahu, air sebenarnya membantu melembutkan najis dan menggalakkan peredaran melalui sistem penghadaman anda. Manakala, serat pula bertindak seperti span dan menyerap air.

Tanpa cecair yang cukup, serat tidak boleh melakukan tugasnya dan akan menyebabkan sembelit. Secara purata, anda harus mengambil sekurang-kurangnya lapan gelas air sehari (iaitu kira-kira dua liter). Jangan tunggu tekak rasa dahaga baru hendak minum air.

Mengambil minuman yang mengandungi kafein seperti kopi, kola dan minuman ringan yang berlebihan boleh meningkatkan asid di dalam perut, seterusnya menyebabkan pedih ulu hati bagi sesetengah orang.

Kalau anda memang tidak boleh berhenti minum kopi atau teh, hadkan pengambilan kepada satu atau dua cawan sehari sahaja.

Senaman ini bukan setakat untuk kurus ya. Sebenarnya, apa-apa jenis senaman yang meningkatkan kadar pernafasan dan denyutan jantung memberi faedah kepada penghadaman anda. Ia merangsang otot usus, sekali gus membolehkan makanan diedarkan dengan lebih cekap melalui usus.

So, lepas ini anda hadkan aktiviti sedentari seperti bermain permainan komputer atau menonton televisyen. Sebaliknya, lakukan lebih banyak aktiviti fizikal seperti berjalan, berlari atau menari.

Kalau anda nak tahu, terlalu banyak makan daging berbanding sayur pun boleh menyebabkan sistem penghadaman anda bermasalah. Ini kerana sistem penghadaman korang memerlukan masa yang lebih lama untuk memproses makanan jenis ini.

Jadi, pengambilan sayuran hijau merupakan amalan yang sangat baik kerana ia adalah sumber makanan yang kaya zat besi, beta-karoten dan mengandungi serat. Kandungan serat dalam sayuran ini boleh membantu memperbaiki sistem penghadaman korang.

Buah-buahan memang sedap! Tapi kadang-kadang susah betul hendak cari yang sudah siap potong dan sedia untuk dimakan. Ini antara sebab ramai di antara kita kurang makan buah. Memandangkan ia sangat baik untuk sistem penghadaman kita, maka pengambilannya amatlah digalakkan.

Kehadiran serat atau fibre dalam buah-buahan ini boleh membantu melembutkan najis dan mencegah sembelit serta mengurangkan beberapa simptom gangguan penghadaman contohnya, buasir dan sindrom iritasi usus.

Jadi, kalau anda nak sistem penghadaman terjaga dan sihat tapi dalam masa yang sama susah sangat hendak cari makanan yang kaya serat macam buah-buahan ni, kami sarankan anda minum sahaja minuman kaya serat BonRica.

Kenapa BonRica? Kalau anda nak tahu, BonRica ini adalah minuman kaya serat keluaran Spritzer yang sangat sesuai untuk diamalkan terutamanya bagi anda yang ada masalah penghadaman yang lemah.

Bagi anda yang jenis suka makan pula, pengambilan BonRica setiap hari terutamanya selepas makan mampu memastikan sistem penghadaman anda sentiasa dalam keadaan terbaik. Yalah, dah makan macam-macam makanan berkalori, anda kenalah bantu perut untuk bekerja dengan lebih mudah.

Minuman kaya serat BonRica ini juga sangat sesuai untuk mereka yang kurang gemar untuk makan buah-buahan, bijirin atau sayur. Dalam setiap botol minuman BonRica mengandungi 6 gram serat bersamaan serat daripada 2 biji epal kecil atau 2 biji lobak merah atau 4 gelas penuh kubis ya.

Paling best, BonRica ada dua variasi iaitu fibre yogurt dan fibre passion fruit. Kalau anda cuba nanti, pasti sebotol tidak cukup! Apa pun kena ingat, mencegah adalah lebih baik daripada merawat. Usus yang sihat adalah satu keutamaan untuk menjalani kehidupan yang baik dan bahagia setiap hari.

Kalau anda ingin dapatkan lebih banyak informasi tentang minuman kaya serat ni, boleh layari laman sesawang Spritzer BonRica atau ikuti mereka di Instagram Sprizter BonRica!

Ini pula cara rakyat Malaysia untuk sentiasa kekal hidrat. Baca tip tentangnya pada artikel di bawah.

Cara Orang Malaysia Kekal Positif & Hidrat Dengan Air Mineral Semulajadi Berperisa Ini

Dapat Panggilan Daripada Gadis Idaman, Lihat ‘Prank’ Lelaki Ini Terhadap Rakannya


Kerap Langgar SOP, Lebih 57,000 Netizen Bersetuju Neelofa Dipenjara Tanpa Kompromi

Neelofa sememangnya nama yang tidak asing lagi dalam industri hiburan. Walau bagaimanapun, beliau sejak akhir-akhir ini kerap menjadi buah mulut netizen berikutan isu melanggar SOP COVID-19.

Bermula dengan majlis perkahwinan yang dilangsungkan pada penghujung Mac lalu diikuti dengan kes rentas negeri ke Langkawi sehinggalah membeli karpet di Nilai 3. Malah, keluarga ini juga turut disiasiat kerana beraya dan berkumpul seluruh keluarga di sebuah rumah sempena Hari Raya.

Sehubungan dengan itu, sebuah petition #PenjarakanNeelofa telah dilancarkan dua hari lalu dalam menyeru undang-undang yang lebih tegas diambil buat selebriti ini.

Siapa sangka, petition yang dilancarkan secara atas talian ini berjaya meraih lebih 57,000 tandatangan setakat artikel ditulis. Jumlah ini dilihat terus meningkat dengan pantas sejak mulai petition ini dilancarkan.

Untuk pengetahuan, Neelofa bersama pasangannya PU Riz telah mengaku tidak bersalah langgar SOP di Mahkamah Majistret Seremban pada 20 Mei lalu sekaligus membuatkan orang ramai mengulas mengenai tindakan mereka selepas didakwa tidak membuat imbasan aplikasi MySejahtera atau menulis secara manual serta tidak memakai pelitup muka di tempat awam.

Ketahui lebih lanjut tindakan artis mengaku tidak bersalah di mahkamah daripada perspektif peguam ini.

Sudah Ada Bukti Video, Peguam Ini Jelaskan Sebab Artis Mengaku ‘Tidak Bersalah’ Di Mahkamah

Tidak Puas Hati Kerap Langgar SOP, Netizen Lancarkan ‘Petition’ Agar Neelofa Dipenjara Tanpa Kompromi


Kerap Terima Permintaan, YB Maszlee Kongsi Gambar Beliau Bersama ‘King’

Model Perodua Myvi merupakan salah satu kenderaan pilihan orang Malaysia tanpa kira lapisan umur, bangsa mahupun sosioekonomi. Boleh dikatakan kereta keluaran tempatan itu mampu ‘menyatukan’ orang ramai walaupun mempunyai perbezaan latar belakang.

Terbaharu, YB Dr Maszlee telah berkongsi sekeping gambar di mana beliau berdiri bergaya di hadapan Myvi miliknya menerusi satu hantaran Facebook dan Twitter bagi memenuhi permintaan ramai.

Menurutnya, beliau telah menerima banyak permintaan daripada pemilik-pemilik Myvi yang lain untuk berkongsi gambar beliau bersama ‘King of The Road Malaysia’.

Hantaran santai oleh YB Dr Maszlee dilihat menerima sambutan yang sangat baik daripada pemilik-pemilik Myvi dari seluruh Malaysia. Rata-rata meluahkan perasaan gembira apabila melihat gambar tersebut.

Tidak kurang juga ada berasa ‘geli hati’ dan menanyakan kepada YB Dr Maszlee mengapa ada pelekat ‘P’ pada cermin hadapan kereta Myvi miliknya itu.

“P itu untuk anak-anak yang baru dapat lesen nak kongsi. Bapa mereka ini tidak lokek,” seloroh YB Dr Maszlee menjawab persoalan ramai.

— Maszlee Malik 🏴🇲🇾 (@maszlee) February 8, 2022

Siapa sangka model Perodua Myvi yang bakal menginjak usia 20 tahun pada 2025 nanti telah menjadi satu produk kebanggaan negara dan mendapat sambutan baik oleh pelbagai lapisan masyarakat.

Difahamkan model Myvi 2022 telah menerima 31,154 tempahan dan 7,055 unit telah pun dihantar kepada pelanggan sejak pra-tempahan dibuka pada November 2021 lalu.

*Ikuti VOCKET CAR CLUB di Facebook dan Instagram untuk ketahui perkembangan dan isu semasa automotif dari dalam dan luar negara.

Bukan hanya sekadar kereta kegunaan harian, lihat beberapa pemandu dirakam menggunakan Myvi melebihi keupayaan kereta biasa.

Selamba ‘Tarik’ Lori Rosak, Aksi Myvi Ini Mencuit Hati Orang Ramai

Netizen Kagum Keupayaan ‘Off-Road’ Myvi Dibuat Masuk Kebun Durian

Myvi ‘Terbang’ Elak Terjunam Dalam Longkang Besar Raih Perhatian Netizen


5 Tip Membeli Rumah Lelong Dengan Cepat, Selamat Dan Mudah

Nota Editor: Perkongsian ini ditulis oleh Tuan Shafie Bustan, atau Pie, seorang pelabur hartanah yang telah banyak membantu ramai orang untuk berjaya dalam pelaburan hartanah, terutamanya melalui hartanah lelong dan subsale.

Dari sesi perkongsian percuma yang lepas, saya tertarik pada satu soalan yang lebih kurang berbunyi, “Bagaimana membeli rumah lelong supaya ianya mudah, cepat dan selamat?”

Saya tidak terus menjawab soalan tersebut tetapi membalas dengan senyuman yang paling manis pada wanita yang bertanyakan soalan tersebut. Walaupun keadaan bilik yang  padat dan juga panas, masih mampu untuk senyum dan bergurau.

Berbalik kepada soalannya yang ingin mudah dalam proses beli rumah lelong, kita perlu faham aliran proses (process flow) yang terlibat. Tiada jalan mudah atau short cut dalam pelaburan rumah lelong. Malahan rumah lelong agak sukar berbanding membeli rumah subsale atau dalam pembinaan (under construction). Yang paling penting adalah kita tahu dan faham langkah-langkah yang terlibat. Apa yang perlu dibuat, apa yang wajib disemak dan apa boleh dilangkau.

Di sini saya ingin kongsikan 5 tip membeli rumah lelong yang boleh dijadikan panduan pada semua:

Terlebih dahulu,  sebelum membeli rumah lelong di mana-mana lelongan awam yang dibuat di luar sana, pastikan anda semak kelayakan pinjaman anda. Setiap orang ada pendapatan dan komitmen yang berbeza-beza. Pastikan anda tahu berapa peratus komitmen bayaran pinjaman bulanan berbanding dengan pendapatan bulanan anda.

Kiraan Debts Service Ratio ataupun Debts Burden Ratio harus dikira terlebih dahulu sebelum melangkah masuk  ke dalam dewan lelongan.

Apabila anda ingin membeli mana-mana hartanah tidak kira rumah lelong ataupun melalui subsale. Mesti kira berapa modal tunai yang ada dalam tangan.  Untuk rumah lelong, anda tidak boleh lari membayar duit muka sebanyak 10% daripada harga rumah yang anda telah menang melalui lelongan tersebut.

Ambil kira kos-kos lain yang terlibat antaranya seperti berikut:-

b. yuran guaman – perjanjian pinjaman & MOT

Disebabkan ada bermacam-macam harga dalam senarai rumah lelong ini, ada yang bawah RM100k, ada yang atas RM200k, dan ada juga yang atas RM500k, maka, pilihlah jenis rumah yang bersesuaian dengan tunai yang ada dalam tangan.

Kos baik pulih agak subjektif kerana kos-kos tersebut bergantung kepada keadaan rumah lelong itu.  Ada yang perlu dicat semula, ada yang perlukan pendawaian elektrik dibuat semula dan ada juga yang cuma basuh sahaja tanpa kos baik pulih.

BACA: 17 Jawapan Eksklusif Disebalik Kisah Viral Pemuda Beli 3 Buah Rumah Semasa 16 Bulan Bekerja

Pilihan rumah lelong juga ada di pelbagai tempat, tidak semestinya di Lembah Klang sahaja. Di setiap negeri pasti ada unit-unit lelong yang akan dilelongkan oleh pihak bank.

Ada banyak faktor yang boleh diambil kira dalam pemilihan lokasi hartanah yang mempunyai kadar sewa yang tinggi dan juga kenaikan harga hartanah yang cepat.

Berikut adalah faktor yang boleh dipertimbangkan dalam memilih hartanah di luar sana:-

b. kemudahan yang lengkap iaitu berdekatan dengan bank, sekolah, atau pejabat pos.

c. pusat membeli-belah yang berhampiran, tidak kira Tesco , Giant , Jaya Jusco ataupun McDonald.

Ada banyak lagi penunjuk atau indicator yang boleh diguna pakai, pastinya akan membantu anda dalam membuat keputusan memilih kawasan yang  sesuai dengan bajet dan kapasiti yang ada.  Ada juga yang memilih lokasi berdasarkan peta laluan MRT yang bakal siap pada tahun akan datang.

Perlu diingatkan bahawa rumah lelong adalah dijual secara ”AS IS BASIS”. Bagaimana keadaan fizikal rumah tersebut, begitulah yang anda akan dapat.

Sebarang kerosakan pada rumah tersebut perlu ditanggung oleh pihak pembeli. Anda tidak boleh membuat tuntutan kos membaik pulih rumah itu kepada pihak bank, pelelong atau pun pada pemilik lama rumah tersebut.  Ada juga unit-unit projek yang terbengkalai yang akan dilelong oleh pihak bank.

Bayangkan sekiranya anda terbeli unit-unit tersebut sekiranya tidak buat lawatan tapak terlebih dahulu.  Ada rumah lelong yang rosak teruk, ada yang masih elok  dan ada yang masih lagi diduduki oleh pemilik asal rumah tersebut.

Cari rumah lelong yang anda senang untuk uruskan iaitu unit-unit rumah lelong yang kosong kerana ianya tidak melibatkan anda berurusan dengan pemilik lama.  Menjadi tanggungjawab pihak pembeli untuk mengeluarkan penghuni rumah lelong yang dimenangi sekiranya masih ada lagi orang duduk selepas anda menang lelongan tersebut.

Apabila berada dalam bilik lelongan, pastinya akan ada perasaan teruja untuk memenangi rumah yang telah didaftarkan. Dengan perasaan yang membuak-buak, ada kemungkinan anda akan hilang kawalan emosi dalam membida rumah tersebut. Dicampur pula dengan pujuk rayu dari kawan-kawan atau sedara mara yang bersama anda, pastinya akan menaikkan lagi ego anda untuk lawan dan terus lawan.

Banyak kes berlaku di mana apabila ramai pembida lain yang mendaftar untuk satu-satu unit rumah lelong, harga yang terjual dalam dewan lelongan akan melebihi harga pasaran. Masing-masing beremosi untuk menang pada hari lelongan tersebut.

Pastikan ada sudah buat kira-kira dan tetapkan had bidaan untuk rumah tersebut. Kalah dalam bilik lelongan adalah perkara biasa. Tidak perlu rasa malu atau pun terkilan kerana banyak lagi rumah lain yang akan dilelong.  Paling penting adalah untuk anda menang pada harga yang menarik dan berbaloi, iaitu, di bawah harga pasaran.

Mahu belajar tentang pelaburan hartanah dengan lebih lanjut?

Shafie Bustan bersama-sama dengan beberapa pelabur terkenal seperti Abang Ensem, Shahril Sidek (KLezcar), Faizul Ridzuan dan Syanaz Ahmad akan mengadakan Perkongsian Percuma Mega pada bulan Oktober. Ikuti perkembangan acara ini di laman Facebook beliau di sini.

BACA Lagi: 9 Bisnes Yang Meningkat Naik Ketika Kegawatan Ekonomi

LIKE dan FOLLOW Vocket di Facebook serta Instagram


Kerap Terkena Gangguan Misteri, Wanita Ini Nekad Buang Rusa Mainan Anaknya

Alat permainan yang berupa ‘makhluk hidup’ seperti manusia atau haiwan kadang-kalanya boleh membuatkan kita berasa meremang, lebih-lebih lagi pada waktu malam.

Satu video dimuat naik pada TikTok @sarasaera1 telah menjadi perbualan ramai apabila wanita tersebut mendakwa rumahnya ‘terkena’ gangguan mistik yang dipercayai berpunca daripada sebuah permainan berbentuk rusa kuning milik anaknya.

Menurut wanita itu, setiap kali anaknya bermain dengan ‘rusa’ tersebut, anaknya seolah-olah turut bermain dengan ‘sesorang’ yang tidak dapat dilihat dengan mata kasar.

Perkara itu telah mencapai kemuncak apabila ada tetamu yang datang tumpang menginap di rumahnya tidak dapat tidur di bahagian ruang tamu. Tetamu itu menyatakan dia terdengar seperti ada seseorang mendengus kemarahan berkali-kali. Tetamu itu tidak menolak perkara aneh itu terjadi berpunca daripada permainan tersebut.

♬ Ghost Twins Singing – Horror Sound Effect – Ultimate Horror Sounds

Perkongsian video itu telah mendapat pelbagai pandangan berbeza-beza daripada netizen. Ada yang mendakwa mereka turut mempunyai permainan yang sama, tetapi tidak mengalami sebarang gangguan aneh setakat hari ini.

Ada juga netizen berpendapat bahawa permainan tersebut memang ada ‘sesuatu’ sehingga menyebabkan gangguan aneh kerap berlaku di dalam rumah wanita tersebut. Tambah netizen, mereka kerap ‘diusik’ oleh permainan berupa teddy bear.

Dalam pada itu, netizen turut menegur cara wanita tersebut membuang ‘permainan berhantu’ tersebut. Sepatutnya, permainan itu dibocorkan dan dimasukkan ke dalam tong sampah, bukan dibiarkan dalam bentuk asal dan diletakkan luar tong sampah.

Ini kerana mahu mengelakkan sesiapa sahaja daripada mengambil permainan tersebut pulang.

Dalam video kedua pula, ada seorang anak buahnya tumpang tidur di bilik anaknya. Bagaimanapun perkara aneh turut berlaku kepada anak buahnya itu apabila dia mendapati kuda tersebut mengeluarkan bunyi sambil melompat-lompat di tepi katil.

Tambah wanita itu lagi, apabila dia kembali semula ke tempat pembuangan sampah itu, didapati rusa mainan tersebut sudah tiada lagi di situ.


Kerap ‘Test Power’ Ekzos, Jiran Tembak Myvi Guna Pistol Angin Buatan Sendiri

Dalam kita hidup berjiran ini, pasti ada jiran kita yang perasan kereta miliknya ‘setaraf’ kereta Ferrari dengan sengaja menekan pedal minyak sehingga ekzos mengeluarkan bunyi yang kuat mengganggu ketenteraman kawasan kejiranan.

Baru-baru ini di Iskandar Puteri, Johor ada seorang lelaki telah menembak kereta Myvi miliknya jirannya kerana kerap menguji bunyi ekzos Perodua Myvi sehingga mengganggu jiran yang lain.

Ketua Polis Daerah Iskandar Puteri, Asisten Komisioner Dzulkhairi Mukhtar berkata, semasa kejadian, mangsa yang berusia 21 tahun menyedari keretanya terkena sesuatu yang disyaki hasil tembakan dari arah rumah lelaki terbabit.

“Ia menyebabkan pintu belakang sebelah kanan berbekas umpama kesan tembakan.

“Pada jam 5.30 petang hari yang sama, anggota Ibu Pejabat Polis Daerah (IPD) Iskandar Puteri menyerbu rumah suspek berusia 63 tahun di taman perumahan berkenaan untuk melakukan pemeriksaan dan siasatan,” katanya dalam satu kenyataan semalam.

“Hasil pemeriksaan, kami menemui selaras senapang tiruan pendek, selaras senapang tiruan panjang dan tiga guli yang disimpan di bawah almari di dapur rumah itu.

“Turut dirampas sehelai seluar pendek hitam sebagai bahan bukti,” katanya.

Hasil siasatan awal mendapati suspek telah belajar melalui YouTube cara untuk membuat pistol angin tersebut sebelum dia menembak kereta mangsa. Kes ini disiasat mengikut Seksyen 36 Akta Senjata 1960.

Semoga kejadian ini dapat menjadi iktibar kepada orang ramai supaya ‘beringat’ untuk tidak menganggu ketenteraman kawasan kejiranan kerana kita tidak tahu jiran yang mana akan bertindak-balas atas perbuatan kita.

Baca lagi artikel-artikel yang menjadi pilihan pembaca The Vocket pada minggu ini melalui pautan di bawah.

Peminat Terkesima Lihat Sharifah Shahirah Selamba Pandu Lotus 311 Bernilai RM640,855 Dengan Baik

Netizen Mahu Kereta Honda Pemandu Mabuk Ini Jadi ‘Seni Arca’ Di Eco Ardence

‘Frontliners’ Hilangkan Rasa Penat Dengan Minta Kereta ‘Tarik’ Selepas Pemeriksaan Di Pos Kawalan


Kerepek Kentang Paling Mahal Di Dunia Ini Dijual Pada Harga RM47 Sekeping

Sanggupkan anda membayar RM47.00 hanya untuk menikmati sekeping kerepek kentang? Bunyi seperti tidak masuk akal. Sebuah syarikat yang dikenali dengan nama  St. Erik kini memegang rekod sebagai pengeluar kerepek kentang paling mahal di dunia.

Kerepek kentang termahal di dunia ini dijual pada harga $56 Usd sekotak, iaitu bersamaan RM235 bagi setiap kotak. Untuk setiap kotak pula, hanya terdapat 5 keping sahaja kerepek kentang, ini bermakna harga untuk sekeping kerepek kentang bersamaan $11.2 Usd iaitu dalam lingkungan RM47.00 setiap keping. Wow!!

Kerepek kentang ini dihasilkan menggunakan 5 ramuan istimewa iaitu cendawan Matsutake yang dipetik dari kawasan hutan di utara Sweden, rumpai laut trufel dari Kepulauan Faroe, herba Crown Dill dari Semenanjung Bjare dan bawang Leksand, manakala Ubi kentang yang digunakan pula diperoleh dari kawasan Ammarnas di utara Sweden.

Menurutnya, resepi yang digunakan untuk menghasilkan kerepek kentang ini belum pernah digunakan oleh mana-mana pihak lagi. Dilaporkan, sebanyak 100 kotak pada pengeluaran pertama habis dijual.

Mahal betul harga, zaman sekarang ni mahu beli kerepek kentang RM2.30 pun saya masih fikir 2-3 kali.